title: Serbian demokraattinen puolue

text: Ensimmäisissä vaaleissaan joulukuussa 1992 DSS sai DEPOSin osana 18 paikkaa kansalliskokouksesta. Sen paikkaluku kasvoi kahteenkymmeneen puolueihin kuulumattomien edustajien jättäessä DEPOSin, mutta jo vuoden 1993 keskivaiheilla DSS itse erosi DEPOSista. Ennenaikaisesti järjestettyihin vaaleihin loppuvuodesta 1993 DSS lähti yksin ja sai seitsemän paikkaa. Sillä ei ollut juurikaan mahdollisuuksia vaikuttaa asioihin ja myöhemmin se jäi kokonaan ilman paikkoja.


title: Serbian demokraattinen puolue

text: Vuonna 1996 perustettiin uusi oppositiokoalitio Zajedno. DSS sai sen jäsenenä neljä paikkaa vuoden 1996 vaaleissa. Se oli vuonna 2000 Miloševićia vastaan perustetun Demokraattisen opposition (Демократска опозиција Cрбије) perustajajäsen. Koštunica valittiin liittovaltion presidentiksi syyskuun 2000 tapahtumien jälkeen ja koalitio voitti parlamenttivaalit ja hallitsi maata joulukuuhun 2003 asti. Demokraattinen oppositio kuitenkin alkoi hajota jo loppuvuodesta 2001, kun DSS erosi siitä.


title: Serbian demokraattinen puolue

text: Joulukuun 2003 vaaleissa DSS:n lista sai 17,7 % äänistä ja 53 paikkaa. Vuonna 2005 siihen liittyivät listan pienet Kansan demokraattinen puolue (Narodna demokratska stranka) ja Serbialaisten demokraattinen puolue (Srpska demokratska stranka).


title: Serbian demokraattinen puolue

text: Serbian demokraattinen puolue sai 16,55 % äänistä ja 47 paikkaa liitossa Uuden Serbian (Nova Srbija) kanssa vuoden 2007 vaaleissa, josta DSS sai 33.


title: Demokraattinen puolue (Serbia)

text: Demokraattinen puolue (, lyh. DS) on keskustavasemmistolainen, sosiaalidemokraattinen puolue Serbiassa. Se on sosialistisen internationaalin konsultoiva jäsen ja Euroopan sosiaalidemokraattisen puolueen tarkkailijajäsen.


title: Demokraattinen puolue (Serbia)

text: Puolue perustettiin 1919 Serbien, kroaattien ja sloveenien kuningaskunnan perustamisen jälkeen. Itsenäinen radikaalipuolue yhdistyi Kroatian ja Slovenian puolueiden kanssa muodostaen sosiaaliliberaalin Demokraattisen puolueen. Puolueen johdossa oli Ljubomir Davidović, joka oli parlamentin puhemies ja Belgradin pormestari. Puolue sai ensimmäisissä vaaleissa 1920 eniten ääniä ja osallistui hallituksiin aina vuoteen 1929 asti, jolloin kuningas Aleksanteri I kumosi perustuslain ja keskitti vallan itselleen nimeten samalla maansa eteläslaavien mukaan Jugoslaviaksi.


title: Demokraattinen puolue (Serbia)

text: Natsi-Saksan miehittäessä Jugoslavian 1941 pääosa puolueen johdosta pakeni Britanniaan. Puolueen maahan jääneet kannattajat taistelivat sekä monarkistisen serbijärjestön četnikkien että kommunististen partisaanien riveissä. Vuonna 1945 Demokraattinen puolue boikotoi kommunistien järjestämiä vaaleja. Voittamiensa vaalien jälkeen kommunistien johtaja Tito kielsi Demokraattisen puolueen. Sen jäsenet joutuivat pidätetyiksi ja monet tuomittiin pitkiin vankeusrangaistuksiin.


title: Demokraattinen puolue (Serbia)

text: Demokraattinen puolue perustettiin uudelleen 1990. Mukana oli sekä muutamia entisiä 1940-luvulla toimineita jäseniä että uutta sukupolvea. Dragoljub Mićunović valittiin ensimmäiseksi puoluejohtajaksi. Puolue osallistui ensimmäisiin hallituksen vastaisiin mielenosoituksiin samana vuonna, ja sai joulukuun 1990 vaaleissa seitsemän paikka.


title: Demokraattinen puolue (Serbia)

text: Puolueen toinen johtaja oli tammikuun 1994 kokouksessa valittu Zoran Đinđić. Hänet valittiin helmikuussa 1997 Belgradin johtoon yli kolmen kuukauden mielenosoitusmarssien jälkeen Slobodan Miloševićin järjestämää vaalivilppiä vastaan.


title: Demokraattinen puolue (Serbia)

text: Miloševićin hallinto kaatui vuonna 2000 satojen tuhansien osallistujien protestien jälkeen. Niiden jälkeen Demokraattinen puolue oli 64,7 % äänistä saaneen Serbian demokraattisen opposition (Демократска опозиција Cрбије, ДОС; DOS) suurin jäsen. Pääministerinä toiminut Zoran Đinđić salamurhattiin maaliskuussa 2003. Välittömästi sen jälkeen hallitus aloitti operaatio Sabljan ja julisti maan hätätilaan.


title: Demokraattinen puolue (Serbia)

text: Boris Tadić valittiin Demokraattisen puolueen uudeksi johtajaksi 2004. Hän asettui ehdolle saman vuoden presidentinvaaliin, jonka voitti samoin kuin 2008. Vuoden 2007 Serbian parlamentin eli kansalliskokouksen vaaleissa DS sai 22,71 % äänistä ja 64 paikkaa 250:stä.


title: Ichirō Mizuki

text: Ichirō Mizuki ( "Mizuki Ichirō", syntymänimeltään Toshio Hayakawa, "Hayakawa Toshio", s. 7. tammikuuta 1948, Tokio, Japani) on japanilainen laulaja, säveltäjä, näyttelijä ja ääninäyttelijä. Japanissa hänet tunnetaan myös lempinimellä Aniki. Hänen tunnetuimpiin töihinsä kuuluvat laulut anime-animaatioihin Mazinger Z, Babel II, Great Mazinger, Combattler V, Captain Harlock, Golion ja Godannar.


title: Ichirō Mizuki

text: Ichirō Mizukin ensimmäinen virallinen julkaisu nykyisellä levy-yhtiöllä Nippon Columbia oli single "Kimi ni sasageru Boku no Uta" vuonna 1968. Sen oli säveltänyt Kanae Wada. Tuolloin vuonna 1971, hän julkaisu ensimmäinen animekappale "Genshi Shounen Ryuu ga Yuku" ja tänä teemakappale lähtien Shotaro Ishinomori anime-sarja Genshi Shounen Ryuu. Jälkeen tänä kappale oli julkaisu, tuolloin hän jatkaa luo julkaisu toinen populaari-anime kappaleet. Soundtrack-album "Mazinger Z" julkaistiin vuonna 1972 ja sitä on myyty jhk 700 000 kappaletta. Tuolloin vuonna 1978 luona hänen soundtrack-album "Captain Harlock", jota on myyty jhk 150 000 kappaletta. Niin ikään tänä kuuluisa tallennus oli säestää ohi 68 jäsenen sinfoniaorkesteri.


title: Ichirō Mizuki

text: 30.-31. elokuuta 1999, hän valmiina "1000-kappale konsertti" jhk Kawaguchiko Stellar Theater, Yamanashin prefektuuri. Ichirō Mizuki omistaa laulaa 1000 kappaleet jatkuvasti sillä 24 työaikat.


title: Ichirō Mizuki

text:
Ichirō Mizuki aloitti uransa viisivuotiaana vuonna 2000 JAM Project -yhtyeessä.
Televisioanimet
OVA
Televisio


title: Serbian radikaalipuolue

text: Serbian radikaalipuolue (, "Srpska radikalna stranka"), SRS, on nationalistinen ja venäläismielinen serbialainen puolue. Se muodostettiin 1991, kun Kansan radikaalipuolue ja Serbian četnikkiliike yhdistyivät. Se tukee Suur-Serbian ajatusta ja pitää itseään četnikkien perinteen vaalijana.


title: Serbian radikaalipuolue

text: Vuosina 1998–2000 SRS muodosti hallituksia Slobodan Miloševićin Serbian sosialistisen puolueen kanssa, mutta oli myös ajoittain oppositiossa. Sen johtaja Vojislav Šešelj vangittiin 1994. Vuodesta 2003 hän on ollut oikeudenkäynnissä Haagissa Entisen Jugoslavian kansainvälisessä rikostuomioistuimessa. Oikeudenkäynnin oli määrä loppua vuonna 2009, mutta muutama tuntia ennen loppua häntä vastaan nostettiin uusi syyte, tällä kertaa oikeuden halventamisesta ja se keskeytti jo meneillään olleen prosessin. Hän on vieläkin Haagissa, vaikka oikeus ei ole onnistunut tuomitsemaan häntä syylliseksi. Hän otti osaa puolueen puolisotilaallisen siiven, Valkoisten kotkien toimintaan Bosnian sodan aikana. Puolue ei ole valinnut uutta johtajaa, vaan puoluetta johtaa varajohtaja Tomislav Nikolić.


title: Serbian radikaalipuolue

text: Vuoden 2003 vaaleissa SRS sai 27,6 % äänistä eniten paikkoja, 82 250:stä Vuoden 2007 vaaleissa se sai 81 paikkaa ja julistautui voittajaksi.


title: Serbian radikaalipuolue

text: Nikolić voitti yhden presidentinvaaleista, joiden tulos mitätöitiin lain mukaan alle 50 % äänioikeutetuista käytyä äänestämässä. Vuoden 2004 presidentinvaaleissa hän sai ensimmäisellä kierroksella eniten ääniä, mutta hävisi toiselle kierroksella Boris Tadićille. Nikolić oli lyhytaikaisesti Serbian parlamentin puhemiehenä 8.–13. toukokuuta 2007, mutta joutui eroamaan.


title: Serbian radikaalipuolue

text: Radikaalipuolue kannattaa YK:n päätöslauselman 1244 voimaanpanoa, joka sallisi Serbian poliisin ja armeijan suojella Serbian kansalaisia Kosovon maakunnassa, joka on YK:n hallinnassa.


title: Jerry Falwell

text: Jerry Falwell (11. elokuuta 1933 Lynchburg, Virginia – 15. toukokuuta 2007 Lynchburg, Virginia) oli yhdysvaltalainen baptistipastori ja tv-evankelista, joka perusti vuonna 1979 Moral Majority -järjestön (). Falwell oli keskeinen hahmo yhdysvaltalaisen kristillisen oikeiston synnyssä ja sen nousussa merkittäväksi poliittiseksi tekijäksi.


title: Jerry Falwell

text: Lynchburgilainen pastori Falwell nousi Yhdysvalloissa kuuluisuuteen alun perin "Old-Time Gospel Hour" -televisio-ohjelmansa kautta. Moral Majority -järjestön myötä Falwell nousi merkittäväksi poliittiseksi vaikuttajaksi Yhdysvalloissa luomalla nykyisenkaltaisen kristillisen oikeiston, määrittelemällä sen keskeiset tavoitteet sekä tiivistämällä sen yhteyksiä republikaaniseen puolueeseen. Moral Majorityn lopetettua toimintansa vuonna 1989 Falwellin näkyvä rooli politiikassa jatkui muun muassa George W. Bushin presidentinvaalikampanjan tukemisella.


title: Jerry Falwell

text: Falwell oli kiistelty hahmo ja monet hänen lausuntonsa aiheuttivat pahennusta. Hän totesi muun muassa, että AIDS on Jumalan rangaistus homoille, demokraatit tekevät Saatanan työtä ja syyskuun 11. päivän iskujen olleen Jumalan rangaistus Yhdysvaltain moraalittomuudesta. Hänen mukaansa syyllisiä iskuihin olivat kaikki ne, jotka olivat pyrkineet maallistamaan Yhdysvaltoja kuten pakanat, homot, feministit ja American Civil Liberties Union -kansalaisoikeusjärjestö. Myöhemmin hän kuitenkin perui lausuntonsa syyskuun 11. päivän iskuista ja pyysi anteeksi.


title: Jerry Falwell

text:
Falwell koki uskonnollisen kääntymyksen vuonna 1952 ja opiskeltuaan Baptist Bible Collegessa Springfieldissä hän palasi Lynchburgiin ja perusti oman kirkkonsa: Thomas Road Baptist Churchin. Pian kirkon avaamisen jälkeen Falwell aloitti viikoittaisen puolen tunnin radio-ohjelman ja vain kuuden kuukauden kuluttua "Old-Time Gospel Hour" lähetettiin ensi kertaa televisiosta. Falwellin seurakunta kasvoi tasaisesti ja sen ympärille perustettiin pian alkoholistiasuntola, kristillinen kesäakatemia ja leirikeskus. Vuonna 1971 "Old-Time Gospel Hour" pääsi kansalliseen levitykseen.
Falwell määritteli itsensä alun perin fundamentalistiksi ja perusti jopa julkaisun tämän nimityksen alla. Myöhemmin hän kannattajineen näki paremmaksi kutsua itseään moraaliseksi johtajaksi kuin fundamentalistiksi.


title: Jerry Falwell

text: Falwellin kiinnostus politiikkaan heräsi Yhdysvaltain korkeimman oikeuden päätettyä vuonna 1973 kuuluisassa Roe v. Wade -tapauksessa abortin laillisuudesta ja hän alkoi saarnoissaan puhua päätöstä vastaan sekä kehotti kristittyjä olemaan aktiivisia politiikassa. Hän vastusti johdonmukaisesti homojen ja lesbojen oikeuksia ja kehotti konservatiivisia kristittyjä kampanjoimaan sellaisten ehdokkaiden puolesta, joilla oli samankaltainen arvomaailma kuin heillä itsellään.


title: Jerry Falwell

text: Falwell löydettiin toimistostaan aamupäivällä 15. toukokuuta 2007 tajuttomana. Samana päivänä hänet todettiin sairaalassa kuolleeksi. Falwell oli aiemmin kärsinyt sydänongelmista.


title: Jerry Falwell

text: Kaksi päivää syyskuun 11. päivän terrori-iskujen jälkeen Pat Robertson kysyi televisiohaastattelussa Falwellilta keitä tämä pitää syyllisenä iskuun. Falwellin luetteloon syyllisistä lukeutuivat pakanat, abortintekijät, feministit ja homot.


title: Jerry Falwell

text: Vuonna 1994 Falwell tuotti ja levitti videodokumentin "Clinton kroniikka: Bill Clintonin väitetyt rikolliset toimet". Videon, tarkoituksena oli yhdistää Bill Clinton salaliittoon joka koski Vince Fosterin kuolemaa sekä kokaiinin salakuljetuksiin. .


title: Mahatmakirjeet

text: Mahatmakirjeet ovat noin 300 kirjettä, jotka teosofien mukaan ovat Viisauden Mestareiden eli Mahatmojen nimeltä Kuthumi ja Morya, kirjoittamia. Kirjeitä saivat usein omituisilla tavoilla enimmäkseen vuosien 1870-1900 välillä useat Teosofisen Seuran johtohenkilöt, erityisesti Alfred Percy Sinnett, mutta myös Henry Steel Olcott, Helena Blavatsky, Charles Webster Leadbeater ja Allan Octavian Hume.


title: Mahatmakirjeet

text: Ensimmäisen tunnetun kirjeen sai Blavatskyn täti Nadjezhda Andrejevna de Fadejev vuonna 1870. Allekirjoittamattomassa kirjeessä Blavatskyn sukulaisille kerrotaan heidän tyttärensä ja sisarentyttärensä voivan hyvin, olevan onnellinen, oleskelevan kaukaisessa, tuntemattomassa paikassa ja palaavan kotiin. Fadejevin 14 vuotta myöhemmin Olcottille lähettämässä kirjeessä sanotaan, että tämän kirjeen toimitti aasialaista muistuttava lähetti, joka sen jälkeen hävisi suoraan hänen silmiensä edessä. Olcottin mukaan päiväämättömään mahatmakirjeeseen on Fadejev lisännyt merkinnän, että kirje on saapunut 9.11.1870 mahdollisesti Tiibetistä. Teosofit uskovat kirjeen olevan Kuthumin (Koot Hoomin) kirjoittama, koska käsiala on sama kuin mahatmakirjeissä.


title: Mahatmakirjeet

text: Viimeisen Kuthumin lähettämäksi sanotun kirjeen sai Annie Besant vuonna 1900. Ilmeisesti viimeinen Moryan lähettämäksi väitetty kirje oli kreivitär Wachtmeisterin vuonna 1903 saama kirje, jossa kehotettiin häntä menemään Ruotsiin tapaamaan suomalaista teosofia Pekka Ervastia. Moryan viestissä varoitettiin Ervastia sekaantumasta politiikkaan (Venäjän sortotoimet Suomessa), koska hän oli tärkeä kansansa auttaja. Tuolloin Ervastin tärkeimmät teosofiset teokset olivat vielä kirjoittamatta.


title: Mahatmakirjeet

text: Mahatmakirjeitä säilytetään nykyään British Libraryssä ennen British Museumissa. Ne tunnetaan siellä nimellä Mahatma papers. Yleensä (Seuran jäsenten piirissä) niistä käytetään termiä Viisauden Mestarien kirjeet tai vain Mestarien kirjeet, joskus Mahatmojen kirjeet.


title: Mahatmakirjeet

text: Erikoisia psyykkisiä kykyjä omaavia mahatmoja on usein pidetty Helena Blavatskyn keksintönä. Esimerkiksi K. Paul Johnson on esittänyt kirjassaan "The Masters Revealed" (1994) että mahatmojen veljeskunta eli Valkoinen Veljeskunta on pelkkä myytti, ja suureksi osaksi Blavatskyn oman mielikuvituksen tuotetta. Kielitieteilijät Harold Edward Hare ja William Loftus Hare tulivat tutkimuksessaan "Who Wrote the Mahatma Letters" (1936) päätelmään, että Blavatsky kirjoitti todennäköisesti suurimman osan mahatmakirjeistä, joko tietoisesti tai automaattikirjoituksena. Kirjeet on kirjoitettu englanniksi ja niissä käytetään amerikkalaista slangia. Kirjoittajan äidinkieli ei kuitenkaan ole englanti. Jotkut käsialan piirteet ovat tyypillisiä venäläiselle kirjoitustavalle. Kirjoittaja kuvailee tapahtumia ja tilanteita Euroopasta. Kuvaukset Tiibetistä ovat kuitenkin niukkoja ja totuudenvastaisia, mikä viittaa siihen, että kirjoittaja ei tunne Tiibetin oloja. Kirjoittaja ei myöskään osaa hindiä, tiibetiä eikä punjabia. Näillä perusteilla on kirjeitä on pidetty epäaitoina.


title: Mahatmakirjeet

text: Mahatmakirjeiden käsialatutkimuksissa mielipiteet ovat jakautuneet kahtia. Eräs epäilijöistä oli SPR:n tutkija Richard Hodgson, joka piti kirjeitä Blavatskyn kirjoittamina. Tämän vahvistivat käsialatutkijat F. G. Netherclift ja R. Sims. Tosin teosofien mukaan molemmat tutkijat päätyivät aluksi päinvastaiseen tulokseen, ja muuttivat mieltään myöhemmin. Vuonna 1886 kalligrafi, tohtori Ernst Schütze tutki kaksi kirjettä joista toisen oli kirjoittanut Blavatsky, toisen Kuthumi. Schützen mukaan kirjeissä oli eroavuuksia, eikä niitä voinut pitää saman henkilön kirjoittamina. Prattin mukaan vuonna 1963 käsialatutkija, tohtori Paul. R. Kirk sai tehtäväkseen tutkia kolme kirjettä jotka olivat kirjoittaneet Blavatsky, Kuthumi ja teosofisen seuran sihteeri Damodar K. Mavalankar. Kirkin tutkimusten mukaan kaikki kirjeet olivat eri henkilön kirjoittamia. 1990-luvulla mahatmakirjeisiin on ottanut kantaa Vernon Harrison, joka ei pitänyt kirjeitä Blavatskyn kirjoittamina. Sen sijaan hän piti mahdollisena, että myös psyykkisesti ns. cheloille sanellut kirjeet ilmestyivät paperille mahatmojen autenttisella käsialalla ja poikkeamat selittyvät sillä, että chelat eivät heti aluksi hallinneet järjestelmää.


title: Mahatmakirjeet

text: Kirjeet ovat sisällöltään pääsääntöisesti Blavatskyn asemaa ja näkemyksiä tukevia. Toisinaan niissä esiintyy vähättelyä. Meaden mukaan tällä tekniikalla oli tarkoitus harhauttaa etenkin Alfred Percy Sinnettiä uskomaan, että kirjoittaja oli joku muu kuin Blavatsky. Mahatmoista Moryan esikuvana on joidenkin ehdotusten mukaan ollut nepalilainen, viralliselta nimeltään joko Ghulab Singh tai Lal Singh Khutree, jonka tiedetään olleen Nepalin suurlähetystön mukana Lontoossa vuonna 1850. K. Paul Johnsonin mukaan Kuthumin esikuvana oli mahdollisesti käytetty Thakar Singh Sadhanwalia, erästä punjabilaisen reformiliikkeen Singh Sabhan perustajista.


title: Mahatmakirjeet

text: Etenkin vuosina 1880–1884 ilmestyneet mahatmakirjeet auttoivat aluksi vahvistamaan Blavatskyn asemaa liikkeen johdossa. Alfred Percy Sinnettin ja hänen vaimonsa saamat kirjeet olivat strategisesti tärkeitä, koska Sinnett oli Intian suurimman englanninkielisen sanomalehden päätoimittaja. Kuitenkin Sinnettin julkaistua kirjeiden pohjalta Salattu maailma ja Esoteerinen Buddhismi -teoksensa, hänen merkityksensä liikkeessä kasvoi, kunnes puolestaan Blavatsky sai valmiiksi osin saman materiaalin perusteella kirjoittamansa Salaisen opin vuonna 1888.


title: Jussila

text: Jussila on suomalainen sukunimi, joka on muun muassa seuraavilla henkilöillä:


title: Lacie Heart

text: Lacie Heart, taiteilijanimeltään Brittany Rosenthal, (s. 22. elokuuta 1986 Santa Barbara, Kalifornia) on yhdysvaltalainen pornonäyttelijä. Hän tuli julkisuuteen näyttelijänä vuonna 2005.


title: International Press Institute

text: International Press Institute (IPI) eli Kansainvälinen lehdistöinstituutti on järjestö, joka puolustaa sanan- ja ilmaisunvapautta. Se pyrkii puolustamaan journalisteja ja edistämään heidän työtään esittämällä vastalauseita. Järjestö on perustettu New Yorkissa 1950, sen toimipaikka on Wienissä Itävallassa. Sillä on jäseninä 120 maasta päätoimittajia, kustantajia ja johtavia toimittajia. Järjestön puheenjohtaja on puolalainen Piotr Niemczycki. Instituutin johtajan, itävaltalaisen Johann Fritzin toimikausi päättyy 2007. Helsingin Sanomien päätoimittaja Janne Virkkunen edustaa Suomea järjestön hallituksessa.


title: International Press Institute

text: IPI on ottanut kantaa monien maiden sananvapaustilanteeseen. Venäläisen toimittajan Anna Politkovskajan murhan jälkeen IPI muistutti, ettei se ollut yksittäistapaus, sillä Venäjällä on kuollut väkivaltaisesti vuoden 1993 jälkeen 212 toimittajaa, mutta syytteitä ei juuri ole nostettu. Kantaa on otettu myös muun muassa Etelä-Afrikan, Etiopian, Somalian ja Espanjan tilanteisiin. Jäsentensä merkittävien asemien vuoksi järjestön kannanotoilla on arvovaltaa. Samalla sitä on kuitenkin pidetty "herraklubina".


title: International Press Institute

text: IPI on myöntänyt vuodesta 1996 lähtien vuosittain sananvapauspalkinnon "Free Media Pioneer", jonka vuonna 2007 sai burmalainen uutistoimisto Mizzima. Palkinnon toinen rahoittaja on yhdysvaltalainen Freedom Forum.


title: International Press Institute

text: IPI:llä on neuvoa antava asema suhteessa YK:hon, Unescoon ja Euroopan neuvostoon.


title: International Press Institute

text: Vuonna 2006 IPI sai yhdysvaltalaisen Emmy-palkinnon työstään lehdistön vapauden hyväksi.


title: IPI

text: IPI voi tarkoittaa jotain seuraavista:


title: Perttu Vartiainen

text: Perttu Tapio Vartiainen (17. toukokuuta 1953 Liperi – 30. heinäkuuta 2017 Joensuu) oli suomalainen maantieteilijä ja Itä-Suomen yliopiston professori. Hän työskenteli Karjalan tutkimuslaitoksella maaseutu- ja korkeakoulupolitiikkaan liittyvien tehtävien parissa. Vartiainen toimi Joensuun yliopiston ja Itä-Suomen yliopiston rehtorina vuosina 1998–2014.


title: Perttu Vartiainen

text: Vartiainen suoritti Joensuun korkeakoulussa filosofian maisterin tutkinnon 1976 ja lisensiaatin tutkinnon 1978. Tohtoriksi hän väitteli vuonna 1984.


title: Perttu Vartiainen

text: Hän toimi Joensuun yliopistossa assistenttina ja lehtorina maantieteen laitoksella, ja vuosina 1986–1993 apulaisprofessorina. Vuosina 1993–1994 hän oli Helsingin yliopiston suunnittelumaantieteen professorin virassa. Vuodesta 1994 hän oli yhteiskuntamaantieteen professori Joensuun yliopistossa. Joensuun yliopiston rehtoriksi hänet valittiin 1998. Lokakuussa 2009 hänet valittiin vuoden 2010 alusta aloittavan Itä-Suomen yliopiston julkisoikeudelliseksi rehtoriksi, joka vastaa uuden yliopiston hallintoasioista. Vartiainen ei hakenut jatkoa vuoden 2014 lopussa päättyneelle rehtorikaudelleen.


title: Perttu Vartiainen

text: Vartiainen oli valtioneuvoston asettaman kaupunkipoliittisen yhteistyöryhmän asiantuntijajäsen ja Nordic Center for Spatial Developmentin hallituksen jäsen. Hän oli Pohjois-Karjalan rahaston hoitokunnan puheenjohtaja.


title: Perttu Vartiainen

text: Vartiainen oli vuoden 2006 presidentinvaaleissa Tarja Halosen uudelleenvalintaa kannattavan maakunnallisen kansalaisvaltuuskunnan puheenjohtaja.


title: Perttu Vartiainen

text: Vuonna 2011 Suomen ulkoasiainministeriö tunnusti Perttu Vartiaisen Chilen kunniakonsuliksi Joensuuhun toimipiirinään Etelä-Savon, Pohjois-Savon ja Pohjois-Karjalan maakunnat.


title: Miikka Tuomainen

text: Miikka Tuomainen (s. 22. toukokuuta 1986 Turku) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan SM-liigassa yhteensä 445 runkosarjaottelua tehopistein 41+46=87 ja keräten 278 jäähyminuuttia sekä 29 playoff/playout-ottelua tehopistein 3+1=4 ja keräten 29 jäähyminuuttia. Tuomainen pelasi urallaan myös 127 Mestis-ottelua sekä kahtena kautensa Saksassa. Isokokoinen Tuomainen oli pelatessaan 191 cm pitkä ja 106 kg painava.


title: Miikka Tuomainen

text: Tuomainen on TuTon kasvatti ja kuului kasvattajaseuransa suurimpiin lupauksiin. Hän debytoi miesten peleissä jo 16-vuotiaana kaudella 2002–2003, jolloin Tuomainen sai tililleen kuusi Mestis-ottelua. Huhtikuussa 2003 hän teki kaksivuotisen jatkosopimuksen TuTon kanssa. Kausi 2003–2004 oli Tuomaiselle tulokaskausi Mestiksessä ja se toi hänelle 25 runkosarjaottelussa tehot 4+3=7. Hän pelasi osan kaudestaan myös TuTon B-nuorissa. Atlanta Thrashers varasi Tuomaisen seitsemännellä kierroksella 204. pelaajana . Kausi 2004–2005 oli hänelle ensimmäinen kokonainen Mestiksessä; Tuomainen teki 42 runkosarjaottelussa tehot 4+4=8 ja seitsemässä playoff-ottelussa yhden maalin. Hän voitti kauden päätteeksi Mestis-pronssia.


title: Miikka Tuomainen

text: Kaudeksi 2005–2006 Tuomainen siirtyi kolmivuotisella sopimuksella SM-liigajoukkue Rauman Lukkoon. Hän teki liigauransa avausmaalin jo kauden avauskierroksella, liigauransa ensimmäisessä ottelussa 15. syyskuuta 2005 vieraissa paikallisvastustaja Porin Ässiä vastaan. Yhteensä Tuomaisen tulokaskausi toi 33 runkosarjaottelussa tehot 2+2=4. Hän pelasi ison kaudestaan vielä myös Lukon A-nuorissa, joita hän vahvisti kevään 2006 pudotuspeleissä. Ensimmäisellä kokonaisella SM-liigakaudellaan 2006–2007 Tuomainen teki 54 runkosarjaottelussa tehot 6+8=14 sekä kolmessa playoff-ottelussa yhden maalin. Kesäkuussa 2007 hän jatkoi sopimustaan vuodella. Ennen viimeisen sopimuskautensa 2008–2009 loppua, tammikuussa 2009 Tuomainen teki kaksivuotisen jatkosopimuksen Lukon kanssa.


title: Miikka Tuomainen

text: Kaudella 2009–2010 Tuomainen teki SM-liigan yhden kauden piste-ennätyksensä tehoilla 11+7=18. Kevään 2011 pudotuspeleissä, ensimmäisessä välieräottelussa 30. maaliskuuta 2011 Helsingin IFK:ta vastaan hän onnistui tekemään liigauransa ensimmäisen jatkoaikamaalin, joka syntyi ajassa 101.49. Tuomainen palkittiin ottelun "Ilta-Sanomien" kolmen tähden tähtipelaajana. Hän voitti kauden päätteeksi SM-pronssia.


title: Miikka Tuomainen

text: Tuomainen siirtyi kaudeksi 2011–2012 kaksivuotisella sopimuksella Helsingin IFK:n riveihin. Hän pelasi kauden aikana myös yhden ottelun lainalla Kiekko-Vantaassa. Tammikuussa 2012 HIFK purki Tuomaisen sopimuksen, mutta hän teki jo samana päivänä loppukauden kattavan sopimuksen Turun Palloseuran kanssa. Toukokuussa Tuomainen teki vuoden mittaisen jatkosopimuksen joukkueen kanssa.


title: Miikka Tuomainen

text: Syksyllä 2014 Tuomainen harjoitteli kasvattajaseuransa TuTon mukana ja hän teki kauden 2014–2015 kynnyksellä toistaiseksi voimassa olevan sopimuksen joukkueen kanssa. Marraskuussa Tuomainen siirtyi loppukauden kattavalla sopimuksella Saksan kolmanneksi korkeimmalle sarjatasolle Oberligaan EHC Klosterseen joukkueeseen. Kesken kauden 2015–2016, joulukuussa 2015 hän palasi sieltä taas loppukauden kattavalla sopimuksella TuToon.


title: Miikka Tuomainen

text: Toukokuussa 2016 Tuomainen siirtyi try-outille SM-liigan nousijajoukkue Mikkelin Jukureihin. Hän jäi heinäkuussa kuitenkin ilman jatkosopimusta. Tuomainen etsi tämän jälkeen vielä pelipaikkaa Suomesta ja jäätyään ilman hyvää sopimusta hän ilmoitti lopettaneensa pelaajauransa joulukuussa 2016.


title: Miikka Tuomainen

text: Tuomainen pelasi alle 18-vuotiaiden MM-kilpailuissa vuonna 2004, jolloin hän oli Tuomas Gärdströmin ohella Suomen joukkueen ainoa Mestis-pelaaja. Suomen A-maajoukkueessa Tuomainen pelasi kaksi ottelua Euro Hockey Tour -tasolla. Hän pelasi ensimmäisen A-maaottelunsa 19. joulukuuta 2009 Moskovan Channel One Cupin toisessa ottelussa isäntäjoukkue Venäjää vastaan. Tuomainen sai ottelussa yhden kahden minuutin jäähyn koukkaamisesta.


title: Miikka Tuomainen

text: Tuomainen on siviiliammatiltaan telakkatyöntekijä ja hän on pelaajauransa päätyttyä myös opiskellut hierojaksi.


title: Maatasoantenni

text: Maatasoantenni eli monopoliantenni on ympärisäteilevä antennityyppi, jossa jokin johtava taso toimii antennin toisena elementtinä ja pystyyn tästä tasosta eristetty putki tai metallilanka toimii säteilevänä elementtinä. Monopoliantennin säteily riittävän suuren tason yläpuolella vastaa dipolin säteilyä, mutta sen säteilyresistanssi on puolet dipolin vastaavasta.


title: Maatasoantenni

text: Monopoliantenni säteilee vain tason yläpuolelle puoliavaruuteen, joten samaa tehoa käyttämällä sillä saadaan kaksinkertainen tehotiheys verrattuna dipoliin. Toisin sanoen monopoliantennin vahvistus on kaksinkertainen ja impedanssi puolet dipoliin verrattuna.


title: Maatasoantenni

text: Tämäntyyppisessä antennissa on usein korkea lähtökulma ts. lähetetty signaali kulkee kauemmas kuin esimerkiksi dipoliantennista. Vastaavasti kuuntelussa voi olla lähes mahdotonta kuulla lähialueen asemia kun taas dipolityyppisellä antennilla lähiyhteydet yleensä toimivat.


title: Maatasoantenni

text: Matalilla taajuuksilla maan pinta toimii monopoliantennin johtavana tasona – esimerkiksi keskipitkien aaltojen yleisradioantennit ovat monopoliantenneja. Monopoli on myös yleisin ajoneuvoantenni; maatasona toimii tällöin auton runko.


title: Yrjö-Koskinen

text: Yrjö-Koskinen on suomalainen vapaaherrallinen aatelissuku. Se on osa laajempaa Forsmanin sivistyssukua. Yrjö-Koskisen suvun kantaisä on senaattori ja historioitsija Georg Zacharias Forsman, joka aateloitiin vuonna 1884 nimellä "Yrjö Sakari Yrjö-Koskinen" ja suku esiteltiin Suomen ritarihuoneelle aatelisena sukuna numero 264. Yrjö-Koskinen ja hänen jälkeläisensä korotettiin vuonna 1897 edelleen vapaaherralliseen säätyyn ja esiteltiin seuraavana vuonna vapaaherrallisena sukuna numero 62, jolloin aatelissuku nro 264 lakkasi olemasta. Vapaaherrallisella suvulla on suomenkielinen tunnuslause: "Vapaa valpas vilpitön". Yrjö-Koskinen oli ensimmäinen Suomen aateliin päässyt suku, joka käytti suomenkielistä sukunimeä.


title: Yrjö-Koskinen

text: Yrjö-Koskisen suvun edustajat ovat ansioituneet politiikassa ja virkauralla. Monilla muilla aloilla ovat tulleet maineikkaiksi Y. S. Yrjö-Koskisen veljien ja serkkujen jälkeläiset, jotka ovat käyttäneet joko nimeä Forsman tai Koskimies. Nämä tunnetut suvut ovat siis hyvin läheistä sukua Yrjö-Koskisille. Myös Forsman-aatelissuku on heille etäistä sukua.


title: Kaarlo Yrjö-Koskinen

text: Kaarlo Juhana Yrjö-Koskinen (26. maaliskuuta 1930 Helsinki – 16. huhtikuuta 2007 Helsinki) oli vapaaherra ja suomalainen diplomaatti, joka toimi elinkeinoelämän järjestöissä, mutta teki varsinaisen elämäntyönsä Suomen ulkomaanedustuksessa ja toimi Suomen suurlähettiläänä useissa maissa.


title: Kaarlo Yrjö-Koskinen

text: Yrjö-Koskinen valmistui lainopin kandidaatiksi vuonna 1955. Hänen ensimmäinen toimensa Suomen ulkoasiainministeriön palveluksessa oli kunniakonsulin sihteerin tehtävä Rouenissa, Ranskassa. Nämä tehtävät olivat usein palkattomia ja keskittyivät kauppasuhteisiin ja merimiesten ongelmissa avustamiseen. Palveltuaan virkamiehenä useissa Suomen lähetystöissä Yrjö-Koskinen osallistui Suomen OECD-edustuston perustamiseen vuonna 1968. Hän oli Yhdistyneiden kansakuntien Euroopan talouskomission (ECE) kauppa- ja teknologiaosaston päällikkönä 1970–1974 ja Suomen ulkoministeriön kauppapoliittisen osaston apulaispäällikkönä 1974–1976. Yrjö-Koskinen oli Suomen suurlähettiläänä Budapestissa 1977–1979, Wienissä ja Pyhän istuimen luona 1983–1988 sekä Oslossa 1988–1993. Välillä hän oli Suomen ulkomaankauppaliiton toimitusjohtajana 1979–1983.


title: Max Pescatori

text: Massimiliano "Max" Pescatori (s. 1971?, Milanossa) on italialainen pokeriammattilainen, joka on asunut Las Vegasissa Yhdysvalloissa vuodesta 1994.


title: Max Pescatori

text: Vuonna 1998 Valter Farina, ensimmäinen italialainen World Series of Poker (WSOP) -turnausvoittaja, mentoroi Pescatoria ja Pescatori siirtyi ammattilaiseksi vuonna 1999. Pescatorin ensimmäinen merkittävä turnausvoitto oli 300 dollarin limiitti hold'em -turnaus World Poker Challenge -tapahtumassa maaliskuussa 2003. Kolme päivää tämän voiton jälkeen hän oli ykkönen myös 300 dollarin omaha hi/lo -turnauksessa.


title: Max Pescatori

text: Vuonna 2004 Pescatori oli kahdesti rahasijoilla WSOP:ssa ja voitti 200 dollarin limiitti hold'em -turnauksen Legends of Poker -tapahtumassa. "Ultimate Poker Challengen" ensimmäisellä kaudella hän pelasi finaalipöydässä kahdeksan kertaa. Seuraavana vuoden saldo oli kuusi WSOP:n rahasijaa, kolme Festa Al Lago -tapahtuman rahasijaa ja viisi rahasijaa National Championships of Poker -turnauksissa.


title: Max Pescatori

text: Vuonna 2006 Pescatori voitti ensimmäisen WSOP-rannekkeensa. Hän oli ykkönen 2500 dollarin no limit hold'em -turnauksessa, jossa lopussa hänen J 8 -kätensä löi Anthony Reateguin Q T -käden pöytäkorttien oltua T 7 6 K 9. Voitostaan Pescatori ansaitsi 682 389 dollaria.


title: Max Pescatori

text: Pescatori on menestynyt myös Italiassa: lokakuussa 2006 hän oli toinen No Limit Hold'em Festivalilla Aosta Valleyssa ja samalla sijalla marraskuussa Campionato Italiano di Texas Hold'em -turnauksen päätapahtumassa. Maaliskuussa 2007 hän voitti Italian no limit hold'em mestaruuden ja ansaitsi 103 120 euroa.


title: Max Pescatori

text: Vaikka Pescatori asuu Las Vegasissa, hän pitää itseään italialaisena: Pescatorilla on usein turnauksissa päässään (Italian lipun) trikolorinvärinen päähuivi.


title: Max Pescatori

text: Pescatori edustaa Full Tilt Poker -nettipokerihuonetta. Lokakuussa 2007 hänen pokeriuransa turnausansiot ylittivät 1,8 miljoonaa dollaria.


title: Uiunsaari

text: Uiunsaari () on Belomorskin kaupunkiin kuuluva kylä Karjalan tasavallassa Venäjällä. Se sijaitsee samalla osittain soistuneella Uikujoen saarella, jonka toisessa päässä on Belomorskin keskusta. Kaupungin keskustaan on matkaa seitsemän kilometriä. Vienanmeren–Itämeren kanava kulkee kylän kautta. Uijunsaaren pohjoispuolella on laaja hautausmaa-alue, johon on haudattu kanavan rakennustöissä kuolleita.


title: Uiunsaari

text: Ennen 1920-lukua Uiunsaari kuului Sorokan kuntaan. Sittemmin se tuli kuulumaan kyläneuvostona Sorokan piiriin. Uiunsaaren kyläneuvostoon kuului kolme kylää: Uiunsaari (keskuskylä), Matigora ja Sosnavitsa. Vuonna 1926 kyläneuvoston alueella oli 668 asukasta, joista 525 asui keskuskylässä. Väestöstä oli venäläisiä 620 ja karjalaisia 48, joista Uiunsaaressa asui 36. Sittemmin kyläneuvosto on lakkautettu ja Uiunsaaren ja Matigoran kylät on liitetty Belomorskin kaupunkiin. Sosnavitsasta on puolestaan muodostettu maaseututaajama, joka on oma paikallishallinnollinen yksikkönsä.


title: Hyönölä

text: Hyönölä on kylä Pusulassa Lohjalla seututien 280 varrella. Hyönölän kyläkeskuksen palveluja ovat vielä 2000-luvulla leipomo ja kahvila. Yli 70 vuotta, vuoden 2015 loppuun asti, Hyönölässä ehti toimia myös kyläkauppa "Brynolf Poutanen", joka mainitaan Rauli "Badding" Somerjoen kappaleessa "Bussi Somerolle" albumilta "Rakkaudella – Raulilta" (1982). Tunnettuihin hyönöläläisiin kuuluu myös kylässä lapsuutensa viettänyt toimittaja Veikko Ennala, jonka isä Atte Ennala oli Hyönölän kansakoulussa opettajana.


title: Missio Helsinki

text: Missio Helsinki oli evankelioimistapahtuma, joka pidettiin Helsingin Olympiastadionilla elokuun lopussa vuonna 1987. Pääpuhujana oli yhdysvaltalainen evankelista Billy Graham, ja mukana oli myös Kalevi Lehtinen, joka järjesti Missio Helsingin jälkeen omia evankeliomiskokouksiaan eli Missioitaan mm. Leningradissa ja Suomessa eri paikkakunnilla. Olympiastadionin tilaisuuksiin osallistui kuuden päivän aikana noin 180 000 henkeä. Tapahtuma oli yhteiskristillinen, ja sitä olivat järjestämässä niin Suomen evankelisluterilainen kirkko kuin vapaat suunnatkin.


title: Missio Helsinki

text: Missio Helsingin järjestämistä edelsi perusteellinen suunnittelu ja valmistelu. Järjestävän yhteisön pääsihteerinä oli pastori Juhani Peltonen, puheenjohtajana silloinen Yhdyspankin pääjohtaja Ahti Hirvonen ja neuvottelukunnan puheenjohtajana piispa Samuel Lehtonen. Billy Grahamin saaminen tapahtuman pääpuhujaksi edellytti kutsun esittämistä Grahamin säätiölle, ja myöntävän vastauksen saamiseksi kutsujapohjan oli oltava mahdollisimman laaja. Graham edellytti, ettei hänen vierailunsa jakaisi kristillistä yhteisöä. Kun Suomen keskeiset kristilliset suuntaukset oli saatu kutsun taakse, alettiin kerätä mukaan yksittäisiä seurakuntia. Noin 12 500 henkilöä osallistui eri puolilla maata järjestettyihin koulutustilaisuuksiin, ja heidän tehtävänään oli muun muassa avustaminen sielunhoidossa Missio Helsingin aikana. Keskeinen osa Grahamin baptismiin pohjautuvaa julistusta oli julkisesti osoitettu henkilökohtainen uskonratkaisu, eikä hän niinkään korostanut karismaattisten uskonkokemusten merkitystä.


title: Missio Helsinki

text: Missio Helsinki on suurin Helsingin Olympiastadionilla koskaan järjestetty ei-urheilullinen tapahtuma, eikä yksikään toinen uskonnollinen tapahtuma ole saavuttanut Suomessa niin suurta medianäkyvyyttä kuin Grahamin siellä kuutena peräkkäisenä päivänä pitämä uskonnollisten kokouksten sarja. Graham oli tätä ennen käynyt Suomessa vuonna 1954, jolloin hänen puhetilaisuuteensa Helsingin olympiastadionilla oli osallistunut noin 28 000 kuulijaa. Missio Helsingin pääsihteeri Juhani Peltonen on 30 vuotta tapahtuman jälkeen arvioinut, ettei vastaavanlaisen uskonnollisen massatapahtuman järjestämiselle Suomessa ole enää 2000-luvulla edellytyksiä uskonnollisen kentän moninaistumisen ja uskonnottomuuden lisääntymisen vuoksi.


title: Danis Zaripov

text: Danis Zinnurovitš Zaripov (, s. 26. maaliskuuta 1981 Tšeljabinsk, Venäjän SFNT, Neuvostoliitto) on venäläinen jääkiekkoilija, pelipaikaltaan hyökkääjä. Hän edustaa KHL-joukkue Ak Bars Kazania. Zaripov on voittanut KHL:n mestaruuden vuosina 2009, 2010, 2014 ja 2016. Zaripov palkittiin ensimmäisen KHL-kauden arvokkaimpana pelaajana. Hän on ollut voittamassa myös kolmea jääkiekon maailmanmestaruutta Venäjän maajoukkueessa vuosina 2008, 2009 ja 2014.


title: Danis Zaripov

text: Zaripov antoi tammikuussa 2017 positiivisen dopingnäytteen ja sai kahden vuoden kilpailukiellon. Urheilun kansainvälinen vetoomustuomioistuin lyhensi kilpailukiellon puoleen vuoteen.


title: Jean Ping

text: Jean Ping (s. 24. marraskuuta 1942, Omboué, Gabon) on gabonilainen poliitikko ja diplomaatti, joka on toiminut Gabonin ulkoministerinä vuodesta 1999 alkaen. Hän toimi myös Yhdistyneiden kansakuntien 59. yleiskokouksen puheenjohtajana 2004.


title: Jean Ping

text: Jean Ping aloitti uransa Yhdistyneiden kansakuntien parissa 1972 siviilitarkkailijana ulkosuhteiden ja yhteistyön alalla UNESCOssa. Vuosina 1978–1984 hän oli Gabonin pysyvä edustaja UNESCOssa.


title: Jean Ping

text: Diplomaattisen ja poliittisen kokemuksensa ansiosta Jean Ping päätyi 1984 Gabonin presidentin neuvonantajaksi, jona oli 1990 saakka. Tuona vuonna hänet nimitettiin informaatioministeriksi, jossa hän oli vastuussa liikenne-, viestintä- ja matkailuasioista. Virkaan kuului myös hallituksen tiedonantajana toimiminen. Siitä pitäen hän on ollut ministerinä keskeytyksettä jo lähes kahden vuosikymmenen ajan. Ensimmäisen ministeriytensä jälkeen hän oli useissa eri ministerinviroissa, muiden muassa energia- ja teollisuusministerinä sekä talous- ja valtiovarainministerin sijaisena. Lopulta hän oli kaavoitus- ja ympäristöministeri. Tätä virkaa hän piti hallussaan vuoteen 1999 saakka, jolloin hänet nimitettiin "valtioministeriksi" (Ministre d'État) sekä ulkoasiain-, frankofonia-asioiden ja kansainvälisen yhteistyön ministeriksi.


title: Jean Ping

text: Jean Ping on johtanut useita kertoja maansa delegaatiota YK:n yleiskokouksessa, samoin kuin monissa muissa kansainvälisissä järjestöissä, kuten UNESCOssa, Maailmanpankissa ja Afrikan unionissa. Hän toimi öljyntuottajamaiden järjestön OPECin konferenssin puheenjohtajana 1993. Yhdistyneiden kansakuntien 59. yleiskokousta hän johti 14. syyskuuta 2004 – 11. syyskuuta 2005.


title: Jean Ping

text: Pingin perhetausta on erikoinen, sillä hänen isänsä on kiinalainen ja äitinsä gabonilainen. Kiinalaista syntyperää on pidetty esteenä hänen mahdollisuuksilleen nousta presidentiksi maata vuodesta 1967 hallinneen Omar Bongo Ondimban jälkeen. Hän kuuluu kuitenkin Gabonin vaikutusvaltaisimpiin henkilöihin ja on itsevaltaisen presidentti Bongon lähimpiä tukijoita. Hän oli pitkään suhteessa tämän tyttären Pascaline Bongo Ondimban kanssa, joka oli 1990-luvun alkupuoliskolla hänkin Gabonin ulkoministeri. Pascaline Bongo on useiden öljyalan yritysten johtokunnissa ja hänen nykyinen puolisonsa on maan öljyministeri Paul Toungui.


title: Jean Ping

text: Koulutukseltaan Ping on taloustieteen tohtori Pariisin I yliopistosta (Sorbonne). Hän on lisäksi saanut kunniatohtorin arvon Kiinan diplomatian instituutista ja Moskovan Venäjän tiedeakatemian Afrikan tutkimuksen instituutista.


title: Hércules CF

text: Hércules Club de Fútbol on espanjalainen jalkapalloseura Alicantesta Valencian alueelta. Seura perustettiin vuonna 1922, ja sen edustusjoukkue pelaa Espanjan kolmanneksi korkeimmalla sarjatasolla Segunda División B:ssä.


title: Hércules CF

text: Seuran kotistadionina toimii 30 000 -paikkainen José Rico Pérez, joka on nimetty stadionin rakennuttaneen seuran entisen puheenjohtajan mukaan.


title: Hércules CF

text: Hércules on pelannut suurimman osan historiastaan Segunda Divisiónissa, mutta sillä on tilillään myös 19 kautta korkeimmalla sarjatasolla Primera Divisiónissa. Ensimmäisen kerran se nousi sarjaan kaudeksi 1935–1936, ja se on vieraillut sarjassa jokaisella vuosikymmenellä 2000-lukua lukuun ottamatta. Menestyksekkäintä aikaa olivat vuodet 1974–1982, jolloin Hércules pelasi kahdeksan peräkkäistä kautta korkeimmalla sarjatasolla. Edellisen kerran se pelasi sarjassa kaudella 1996–1997.


title: Hércules CF

text: Kauden 2009–2010 päätteeksi seura nousi Esteban Vigon luotsaamana takaisin pääsarjaan, kun se voitti 19. kesäkuuta 2010 pelatun ratkaisevan ottelun Real Uniónia vastaan Gal de Irún -stadionilla. Irúnin ja Alicanten välinen suuri välimatka ei estänyt 1400 Hérculesin kannattajaa matkustamasta Irúniin. Peli päättyi lopulta Hérculesin 2–0 voittoon. Tuomarin päätösvihellyksen jälkeen Hérculesin kannattajat valtasivat Gal-stadionin kentän juhliakseen paluuta korkeimmalle sarjatasolle 14 raskaan vuoden jälkeen, jotka seura pelasi Segunda Divisiónissa ja Segunda División B:ssä. Myöhemmin Alicantessa nousua juhlittiin läpi yön useissa juhlatilaisuuksissa, niin kuin vastaanotto kaupungintalolla ja perinteinen kylpy Plaza de los luceros -lähteessä, minne kerääntyi noin 24 000 Hérculesin kannattajaa.


title: Hércules CF

text: Kaudella 2010–11 joukkue jäi pääsarjassa toiseksi viimeiseksi ja edessä oli putoaminen Segunda Divisiónaan.Seurassa vuosien aikana pelanneista voidaan mainita ainakin Luis Aragonés, joka valmensi Espanjan Euroopan mestaruuden voittanutta joukkuetta vuonna 2008. Seurassa on pelannut myös yksi islantilainen, Pétur Pétursson, joka pelasi Islannin maajoukkueessa 41 peliä vuosina 1978-1990, tehden niissä 11 maalia.


title: Hércules CF

text: Seuran puheenjohtajista kannattaa erikseen mainita José Rico Pérez, joka oli virassa 14 vuotta yhtäjaksoisesti. Tällä aikakaudella seura saavutti suurimmat urheilulliset menestyksensä.


title: Koagulointi

text: Koagulointi tarkoittaa toimenpidettä, joka aiheuttaa sakeutumista, hyytymistä tai jauheen eli hiutaleiden muodostamista. Koaguloituminen on kemiallinen prosessi.


title: Parta-Jussi

text: Parta-Jussi (Hard Haid Moe) on fiktiivinen Disney-sarjakuvien hahmo. Häntä nähtiin usein Aku Ankka -lehdessä 1970-luvulla.


title: Parta-Jussi

text: Parta-Jussin loivat Dick Kinney ja Al Hubbard 1960-luvulla Aku Ankka -sarjakuviin. Useimmiten Parta-Jussin kuvittajana on toiminut Tony Strobl. Eurooppalaisissa sarjakuvissa Parta-Jussi on nykyään harvoin nähty hahmo, mutta Brasiliassa hänellä on ollut oma lehtensäkin.


title: Parta-Jussi

text: Parta-Jussi on kuvattu maalaistolloksi, hillbillyksi. Hän turvautuu usein haulikkoonsa. Parta-Jussin koiran nimi on Hannibal.


title: Parta-Jussi

text: Parta-Jussi on siitä harvinainen Aku Ankan sivuhahmo, että hän on selvästi ihminen, poiketen mustanenäisistä koirahahmoista.


title: Joensuun Elli (opiskelija-asuntoyhtiö)

text: Opiskelija-asunnot Oy Joensuun Elli on Joensuun kaupungin omistama kiinteistöosakeyhtiö, jolla on useita taloja eri puolilla kaupunkia: keskustassa, Kanervalassa, Niinivaaralla, Hukanhaudalla, Penttilässä, Rantakylässä ja Noljakassa. Joensuun Elli tuottaa, ylläpitää ja vuokraa opiskelija-asuntoja Itä-Suomen yliopiston, Pohjois-Karjalan ammattikorkeakoulun ja muiden peruskoulun jälkeisten oppilaitosten opiskelijoille.


title: Joensuun Elli (opiskelija-asuntoyhtiö)

text: Elli tarjoaa asunnon yli 3 000 opiskelijalle.


title: Joensuun Elli (opiskelija-asuntoyhtiö)

text: Yhtiön nimen taustalla on Eino Kettusen laulussa esiintyvä kuvitteellinen henkilö Joensuun Elli, vaikka nimen voi ajatella viittaavan myös Reino Helismaan kappaleeseen "Ellin boksissa".


title: Joensuun Elli (opiskelija-asuntoyhtiö)

text: Joensuun Elli -nimeä käyttää myös on opiskelijataloissa toimiva kesähotelli. Länsikadun opiskelijatalojen yhteydessä toimivan päiväkodin nimi on Ellin päiväkoti. Vastaavasti on nimetty Kaislakadun opiskelijatalojen yhteydessä toimivan päiväkoti Mantan päiväkodiksi; nimi on Terho A. Könösen säveltämässä ja sanoittamassa ”Suhmuran Santra” -laulussa esiintyvästä Mulon Mantasta.


title: Psykopaatin jäljillä

text: Psykopaatin jäljillä ("Manhunter") on vuonna 1986 ensi-iltansa saanut Michael Mannin ohjaama elokuva, joka perustuu Thomas Harrisin romaaniin "Punainen lohikäärme". Elokuva on Hannibal Lecter -hahmon ensimmäinen esiintyminen valkokankaalla.


title: Psykopaatin jäljillä

text: Elokuvan pääosan FBI-agentti Will Grahamina näyttelee William Petersen, ja Hannibal Lecteriä (elokuvassa roolinimi "Lecktor") näyttelee Brian Cox. Lecktor auttaa Grahamia metsästämään sarjamurhaaja "Hammaskeijua", eli Francis Dollarhydea (kirjassa "Dolarhyde"). Elokuvan nimen piti alun perin olla "Punainen lohikäärme", mutta "Lohikäärmeen vuosi" -elokuvan valmistuttua Mann päätti muuttaa nimen. Petersenin mukaan elokuvaa ei myöskään haluttu sekoittaa markkinoiden kungfu-elokuviin.


title: Psykopaatin jäljillä

text: Elokuva eroaa kirjasta varsinkin lopun suhteen, joka on muutettu onnellisemmaksi, kuten yleensäkin amerikkalaisissa elokuvissa.


title: Psykopaatin jäljillä

text: Vuonna 2002 tuli ensi-iltaan elokuva "Punainen lohikäärme", joka on uusi sovitus samasta alkuperäisteoksesta.


title: Psykopaatin jäljillä

text: "Video-oppaassa" vuodelta 1994 Bello Romano sanoo elokuvan ohjauksen pysyvän kuosissaan ja antaa elokuvalle neljä tähteä viidestä, mikä vastaa sanallista arviota ”erinomainen”.


title: Kaj Sandberg

text: Kaj Erik Mikael Sandberg (s. 1965) on suomalainen antiikintutkija (historioitsija). Hän on väitellyt Åbo Akademissa vuonna 2001 ja toiminut siellä tuntiopettajana, assistenttina ja vt. professorina. Muinaisen Rooman tasavallan historiaan ja poliittiseen järjestelmään erikoistunut Sandberg oli Suomen Rooman-instituutin johtaja 2006–2009.


title: Härkäsimppu

text: Härkäsimppu ("Myoxocephalus quadricornis") on kylmien vesien kala, joka Suomessa elää rannikkovesissä ja suurimmissa järvissä. Itämeren härkäsimpuilla on päässään neljä näkyvää kyhmyä (kalan nimi "quadricornis" tarkoittaa nelisarvista), mutta sisävesien simpuilta ne puuttuvat. Kala tunnetaan myös nimellä merihärkä. Härkäsimpuilla on etukiduskannessa monta terävää piikkiä. Sisävesien härkäsimput ovat tavallisesti 10–15 cm:n pituisia, kun ne merialueella saattavat olla 20-30-senttisiä. Härkäsimppua muistuttavia lajeja ovat isosimppu ("Myoxocephalus scorpius"), kirjoeväsimppu ("Cottus poecilopus"), kivisimppu ("Cottus gobio") ja piikkisimppu ("Taurulus bubalis").


title: Härkäsimppu

text: Härkäsimppua saadaan verkoilla muun muassa siikaa pyydettäessä. Härkäsimpun maukkaan mädin väri voi vaihdella ilmeisesti emokalan ravinnosta riippuen. Härkäsimppu kutee joulun aikoihin.


title: Härkäsimppu

text: Härkäsimpun laajempi levinneisyysalue on arktisissa rannikkovesissä ja jokisuissa Pohjois-Venäjällä, Alaskassa, Kanadassa ja Grönlannissa. Itämeren ja Pohjolan järvien esiintymiä pidetään jääkauden loppuvaiheen relikteinä. Järvipopulaatioita on myös Kanadan arktisilla saarilla.


title: Jaakko Löytty

text:
Jaakko Löytty (s. 25. helmikuuta 1955 Helsinki) on ensimmäisiä suomalaisia gospelmuusikoita. Kotimaa-lehden verkkoäänestyksessä vuonna 2007 hänet valittiin yhdessä Pekka Simojoen kanssa Suomen merkittävimmäksi gospelvaikuttajaksi.
Löytty vietti suuren osan lapsuudestaan, 12 ensimmäistä vuotta, Namibiassa, missä hänen vanhempansa Seppo Löytty ja Kirsti Löytty toimivat Suomen Lähetysseuran lähetystyöntekijöinä. Koulua hän kävi Swakopmundin suomalaisessa koulussa. Itse hän on ollut lähetystyössä Senegalissa, missä hän kehitti jumalanpalvelusmusiikkia ja toimitti virsikirjaa paikallisilla kielillä.


title: Jaakko Löytty

text: Löytty työskentelee Herättäjä-Yhdistyksen Satakunnan, Varsinais-Suomen ja Hämeen aluesihteerinä. Vuodesta 2008 hän on asunut Ylöjärven Siivikkalassa. Ennen tätä hän asui omistamallaan entisellä Jaaran kyläkoululla Kiikoisissa. Hän on naimisissa kirjailija Kaija Pispan kanssa. Hänen veljiään ovat muun muassa muusikot Mikko Löytty ja Sakari Löytty sekä tietokirjailija Olli Löytty.


title: Jaakko Löytty

text: Vuonna 2002 Tampereen hiippakunta järjesti Löytylle 30-vuotistaiteilijajuhlakonsertin Tampere-talossa.


title: Jaakko Löytty

text: Löytylle myönnettiin vuonna 2015 Kirkon kulttuuripalkinto.


title: Jaakko Löytty

text: Vastaavasti vuonna 2017 Jaakko Löytylle myönnettiin Luterilaisen kulttuurin säätiön tunnustuspalkinto.


title: Aleksandr Haritonov

text: Aleksandr Haritonov (, s. 30. maaliskuuta 1976 Moskova, Neuvostoliitto) on venäläinen jääkiekkoilija, joka edustaa seuratasolla Rubin Tjumenia. Hän on pelipaikaltaan laitahyökkääjä.


title: Aleksandr Haritonov

text: Haritonov on pelannut NHL:ssä Tampa Bay Lightningin ja New York Islandersin, Venäjän superliigassa Moskovan Dynamon ja Avangard Omskin sekä KHL:ssä Torpedo Nižni Novgorodin ja Sibir Novosibirskin jääkiekkoseuroissa. Haritonov on pelannut Venäjän maajoukkueessa jääkiekon maailmanmestaruuskisoissa vuosina 2000, 2001, 2005, 2006 ja 2007 sekä olympialaisissa 2006.


title: Kuumat kinkut

text: Kuumat kinkut () on vuonna 1982 ensi-iltansa saanut komediaelokuva. Elokuvan on ohjannut Amy Heckerling. Elokuvassa käsitellään muun muassa aikuistumista, seksiä, päihteitä, rock-musiikkia ja muuta nuorten maailmaan kuuluvaa.


title: Jeff Waters

text: Jeff Waters (s. 13. helmikuuta 1966) on ottawalaisen thrash metal -yhtye Annihilatorin kitaristi. Hän syntyi Kanadassa ja asuu siellä vieläkin. Koska Watersin isä oli sotilas, hän asui nuorena ympäri Kanadaa ja opiskeli klassisen kitaran soittoa. Hän on myös ollut mukana heavy metal -levy-yhtiö Roadrunner Recordsin Roadrunner United -projektissa, jonka tarkoituksena oli juhlia sen 25-vuotispäivää.


title: Christoph Gruber

text: Christoph Gruber (s. 25. maaliskuuta 1976) on uransa lopettanut itävaltalainen alppihiihtäjä.


title: Christoph Gruber

text: Alppihiihdon maailmancupissa hän voitti viisi osakilpailua, joista kolme supersuurpujottelukilpailuja Garmisch-Partenkirchenissä. Lisäksi hän oli neljä kertaa toinen ja viisi kertaa kolmas. Gruber sijoittui supersuurpujottelun maailmancupin kokonaiskilpailussa toiseksi kaudella 2000–2001 ja viidenneksi kaudella 2007–2008.


title: Christoph Gruber

text: Arvokilpailuissa hän on ollut parhaimmillaan neljäs supersuurpujottelussa Åren MM-kisoissa 2007. Salt Lake Cityn olympialaisissa 2002 hän sijoittui suurpujottelussa viidenneksi ja super-g:ssä seitsemänneksi.


title: Christoph Gruber

text: Gruber voitti junioreiden maailmanmestaruuden suurpujottelussa 1995.


title: Christoph Gruber

text: Gruber lopetti uransa kauden 2009–2010 jälkeen.


title: Elche CF

text: Elche Club de Fútbol on espanjalainen jalkapalloseura Elchen kaupungista Valencian alueelta. Seura perustettiin vuonna 1923, ja sen alkuperäinen nimi oli Elche Football Club. Seuran edustusjoukkue pelaa Espanjan toiseksi korkeimmalla sarjatasolla Segunda Divisiónissa.


title: Elche CF

text: Espanjan korkeimmalla sarjatasolla Primera Divisiónissa Elche on pelannut yhteensä 19 kautta. Ensiesiintymisensä sarjassa se teki kaudella 1959–1960 ja piti paikkansa seuraavat 12 kautta. Edellisen kerran Elche pelasi korkeimmalla sarjatasolla kaudella 1988–1989. Kaudella 1968–1969 seura ylsi cup-kilpailu Copa del Reyn loppuotteluun, jonka Athletic voitti niukasti maalein 1–0.


title: Elche CF

text: Seuran kotistadion on 39 000 -paikkainen Martínez Valero. Stadionilla pelattiin vuoden 1982 maailmanmestaruuskilpailuiden alkulohkojen otteluita.


title: Kestävyysurheilu

text: Kestävyysurheiluksi lasketaan pitkäkestoiset, aerobista kuntoa vaativat lajit, kuten esimerkiksi juoksu, kävely, pyöräily, hiihto ja uinti. Kestävyyttä voi harjoittaa kuntoilemalla pitkäkestoisesti, esimerkiksi käymällä juoksulenkeillä, jolloin paranee myös hapenottokyky. Myös seikkailu-urheilu lasketaan kestävyysurheiluksi.


title: Kestävyysurheilu

text: Kestävyysurheilussa pärjääminen ei ole kiinni niinkään lihasten koosta tai voimasta, päinvastoin. Yleensä kestävyysurheilulajeissa parhaita ovat kevyet ja laihat urheilijat, joiden kehon rasvaprosentti on pieni. He kuluttavat kaikkein vähiten energiaa suoritukseen.


title: Etta James

text: Etta James (syntyjään Jamesetta Hawkins, 25. tammikuuta 1938 Los Angeles, Kalifornia – 20. tammikuuta 2012 Riverside, Kalifornia) oli yhdysvaltalainen rhythm and blues -laulaja.


title: Etta James

text: Vuonna 1955 James nousi R&B-listoille kappaleella "The Wallflower" ("Roll with Me Henry"). Vuonna 1961 Jamesilta ilmestyi kuuluisa albumi, "At Last", joka sisältää samannimisen tunnetun kappaleen.


title: Etta James

text: James kärsi dementiasta ja leukemiasta. Hän kuoli tammikuussa 2012.


title: Tony Hawk’s Underground 2

text: Tony Hawk’s Underground 2 on Activisionin vuonna 2004 julkaisema peli, jossa skeittaillaan ympäri maailmaa kuuluisilla skeittaajilla. Peli tunnetaan myös nimellä THUG 2. Peli on Tony Hawk’s -pelisarjan kuudes osa. Peli on myös saatavilla Remix- versiona Sonyn PlayStation Portable:lle.Tarinassa:


title: Tony Hawk’s Underground 2

text: Classic Modessa


title: Forssan Suupparit

text: Forssan Suupparit (lyh. FoSu) on vuonna 1993 perustettu forssalainen salibandyn erikoisseura. Miesten edustusjoukkue pelaa maan kolmanneksi korkeinta sarjatasoa II-divisioonaa länsilohkossa. Juoniorijoukkueita on 12, joista kaksi on tyttöjen joukkueita. Jäseniä seuralla on reilut 300.


title: Orhan Kemal

text: Orhan Kemal (oik. "Mehmet Raşit Öğütçü", s. 15. syyskuuta 1914 Adana Turkki – 2. kesäkuuta 1970 Sofia Bulgaria) oli turkkilainen kirjailija, jolla oli merkittävä vaikutus 1900-luvun jälkipuolen turkkilaisiin kirjailijoihin. Hänen aiheitaan ovat suurkaupunkien köyhät ja teollisuustyöväestö.


title: Orhan Kemal

text: Orhan Kemal joutui mielipiteidensä vuoksi vankilaan 1939. Vankila-aikanaan hän tapasi Nazım Hikmetin, ja tästä tapaamisesta tuli hänen elämänsä käännekohta. Vapauduttuaan hän teki erilaisia töitä, mutta asettui 1950 Istanbuliin ja ansaitsi elantonsa kirjoittamalla. Hän käytti useita kirjailijanimiä.


title: Orhan Kemal

text: Hän on kirjoittanut novelleja, romaaneja, näytelmiä ja elokuvakäsikirjoituksia. Lisäksi hän on kirjoittanut omaelämäkerrallisia teoksia.


title: Mary Mary

text: Mary Mary on yhdysvaltalainen gospel-duo. Sen jäsenet ovat sisarukset Erica Monique (s. 29.4.1972) ja Trecina "Tina" Evette Campbell (s. 1.5.1975).


title: Mary Mary

text: Mary Mary perustettiin Kaliforniassa. Yhtye voitti jo ensimmäisellä albumillaan ("Thankful", 2000) Grammy-palkinnon. Yhtyeen tuotannossa on vaikutteita myös gospelin ulkopuolisista genreistä, kuten soulista ja hip hopista.


title: Mary Mary

text: Yhtyeen molemmat jäsenet ovat syntyneet Inglewoodissa, Kaliforniassa ja ovat perheellisiä.


title: Milanon lentoasema

text: Milanon lentoasema voi tarkoittaa:


title: Petra (yhtye)

text: Petra on kristillinen rockyhtye, jota pidetään uranuurtajana kristillisen rockmusiikin sekä nykyaikaisen kristillisen musiikin saroilla. Bob Hartman, Greg Hough ja John DeGroff perustivat Petran vuonna 1972 Fort Waynessa, Indianassa. Jäsenet opiskelivat tuolloin Christian Training Centerissa. Yhtyeen nimi, Petra tulee suoraan kreikan sanasta, tarkoittaen "kalliota" kreikan kielellä. Nimi on tarkoitettu sanaleikiksi englannissa, jossa "rock" tarkoittaa sekä rock-musiikkia että kiveä ja kalliota.


title: Petra (yhtye)

text: Petran varhaista tyyliä verrattiin yhtyeisiin kuten The Eagles ja Lynyrd Skynyrd. Yhtyeen tyyli alkoi kehittyä energisempään rocktyyliin 1980-alussa. 1980-luvun loppu ja 1990-luvun alku olivat yhtyeelle menestyksekkäitä, kun sitä pidettiin tunnetuimpana ja myyvimpänä kristillisenä yhtyeenä. Tänä aikana yhtye saavutti kahdella julkaisullaan RIAA:n myöntämät kulta-arvot. Musiikillaan ja tyylillään Petra vaikutti muihin kristillisiin esittäjiin aikana, jolloin monet pitivät kristillistä rockia vajavaisena. Kirkoissa vastustettiin Petraa, kun se aloitti uransa, ja vastustus jatkui vuosia.


title: Petra (yhtye)

text: Yli kolmen vuosikymmenen aikana yhtyeen suosio pysyi tasaisena huolimatta tyylimuutoksistaan, ja Petra julkaisi 24 albumia, jotka myivät melkein 10 miljoonaa kappaletta. Petra voitti 4 Grammy-palkintoa ja 10 Dove-palkintoa. Petra oli myös ensimmäinen ryhmä, joka sai sijan 1. viidellä kristillisen musiikin radio- ja jälleenmyyntilistalla yhtä aikaa sekä ensimmäinen yhtye, joka voitti yli 20 CCM Magazinen lukijoiden äänestyspalkintoa. Petra pääsi Gospel Music Hall of Fameen ja oli ensimmäinen kristillinen yhtye, joka otettiin Hard Rock Cafeen. Petra on myös kiertänyt maailmaan ja soittanut Euroopassa, Aasiassa, Afrikassa ja Australiassa. Kokoonpanomuutostenkin jälkeen yhtye jatkaa evankeliumin eteenpäin viemistä musiikillaan.


title: Petra (yhtye)

text: 24. toukokuuta 2005 kitaristi, perustaja ja lauluntekijä Bob Hartman ilmoitti, että yhtye lopettaa toimintansa. Jäsenet soittivat yhden viimeisistä esityksistään Franklinissa, Tennesseessa, jossa he äänittivät Petran viimeisen albumin. Se julkaistiin marraskuussa, ja "Petra Farewell" -dvd julkaistiin varhain vuonna 2006. Yhtyeen 33-vuotinen ura päättyi konserttiin, joka soitettiin 1. tammikuuta 2006 Murphyssa, North Carolinassa.


title: Petra (yhtye)

text:
Toukokuussa 2010 yhtye ilmoitti palaavansa lavoille ja levyttävänsä uudelleen vanhoja kappaleitaan
ja myös uutta materiaalia vuosien 1984-1985 kokoonpanolla. Maailmankiertue alkoi Yhdysvalloista syksyllä 2010
ja jatkui muualle maailmaan 2011. Yhtyeen vuonna 2005 toiminut "päätöskokoonpano" tekee myös sillointällöin yksittäisiä esiintymisiä.
John Schlitt on lisäksi vieraillut Suomessa muutamia kertoja sooloartistina, mm. kesällä 2010 Iso Soitto tapahtumassa Keuruulla ja 2013 GoodMoodStockissa Pieksämäellä. Schlitt on toiminut laulusolistina kaikissa Petran Suomessa pidetyissä konserteissa lukuun ottamatta Classic Petra-kokoonpanon esiintymistä Kouvolan jäähallissa vuonna 2011, mikä oli alkuperäisen laulusolisti Greg X. Volzin ensimmäinen Suomessa tapahtunut esiintyminen.


title: Lyle Berman

text: Lyle Berman (s. 6. elokuuta 1941 Minneapolis, Minnesota) on yhdysvaltalainen liikemies ja pokerinpelaaja.


title: Lyle Berman

text: Berman varttui Minnesotassa ja valmistui liiketaloudesta Minnesotan yliopistosta vuonna 1964. Sen jälkeen hän työskenteli isänsä nahka-alan yrityksessä, Berman Buckskinissä. Kun yritys myytiin W. R. Gracelle vuonna 1979, Berman jatkoi sen toimitusjohtajana. Myöhemmin yritys myytiin Melville Corporationille ja sen nimeksi tuli Wilsons Leather. Vuosina 1994–2000 hän toimi Rainforest Cafe -ketjun toimitusjohtajana.


title: Lyle Berman

text: Berman on ollut mukana myös vedonlyöntiin liittyvässä yritystoiminnassa. Vuonna 1990 hän oli yksi Grand Casinos Inc.:n perustajista. Yrityksellä oli tarkoitus perustaa kasinot Las Vegasiin ja Atlantic Cityyn. Yhtiön kasinoosakkuudet siirtyivät uuteen yhtiöön Lakes Entertainment Inc:iin, jonka toimitusjohtajaksi Berman nimettiin. Tämän lisäksi Berman on World Poker Tourin hallituksen puheenjohtaja.


title: Lyle Berman

text: Berman voitti B'nai B'rithin "Great American Traditions" -palkinnon vuonna 1995 ja "Gaming Executive of the Year" -palkinnon vuonna 1996.


title: Lyle Berman

text: Berman on pokeriurallaan voittanut kolme World Series of Poker (WSOP) -ranneketta. WSOP:n pääturnauksessa hän on parhaimmillaan ollut 53. (vuonna 1995). Hänellä on WSOP-turnauksista myös neljä kakkostilaa.


title: Lyle Berman

text: Vuonna 1991 Berman voitti Hall Of Fame Poker Classic -turnauksen. Lopun kaksinpelissä kukistui Paul "Eskimo" Clark. Berman ansaitsi ykköstilastaan 240 000 dollaria. Maaliskuussa 2005 Berman oli Yhdysvaltain kaksinpelimestaruusturnauksen (National Heads-Up Poker Championship) viides. World Poker Tourilla (WPT) hän on parhaimmillaan ollut viides World Poker Finalsissa marraskuussa 2005. Turnauksen voitti Nick Schulman ja Berman ansaitsi siitä 345 000 dollaria.


title: Lyle Berman

text: James McManuksen kirjan "Positively Fifth Street" mukaan Berman on rahoittanut T. J. Cloutieria lukuisissa pokeriturnauksissa, mukaan lukien vuoden 2000 WSOP:n pääturnaus, jossa Cloutier sijoittui toiseksi.


title: Lyle Berman

text: Toukokuussa 2007 Bermanin pokeriuran turnausansiot ylittivät 1,8 miljoonaa dollaria. Hänet on valittu Poker Hall of Fameen vuonna 2002.


title: Hemma Beast

text: Hemma Beast oli suomalainen, vuonna 1997 perustettu yhtye ja musiikkikollektiivi. Yhtyeen historian aikana keikkapaikka on vaihtunut useaan kertaan, viimeisenä yhtye esiintyi vuoden 2013 helmikuusta lähtien joka kuukauden ensimmäisenä sunnuntaina helsinkiläisellä On the Rocks -klubilla. Keikat koostuivat usein improvisaatiosta sekä yleisön heittelemistä ehdotuksista soitettaviksi biiseiksi ja tunnelma keikoilla on vapaamuotoinen. Keikkojen vakionumeroihin sisältyi toistakymmentä minuuttia kestävä potpuri, jossa yhtye esittää sikermän noin sadasta tunnetusta kappaleesta yhteensovitettuna.


title: Hemma Beast

text: Hemma Beastin musiikkia on julkaistu yhdellä levyllä, levy-yhtiö Crazy Diamondin tuottamalla albumilla "Takorautaa" (2002), jolla yhtye esittää yhden cover-kappaleen. Tämän lisäksi yhtye on äänittänyt ja julkaissut ainoastaan yhden oman kappaleen.


title: Hemma Beast

text:
Yhtyeen rumpalin Zarkus Poussan kuoleman johdosta Hemma Beast ilmoitti lopettavansa toimintansa ja soittavansa viimeisen keikkansa 15. toukokuuta 2016. Pian tämän jälkeen yhtye palasi kuitenkin aktiiviseksi uudella nimellä Borta Beast, jossa rumpalina toimii Joonas Kaikko.
Keikoilla on nähty vuosien varrella usein vierailijoita, mukana mm. Jouni Järvelä, Niilo Ryti, Sami Järvinen ja Tuomas "Tume" Uusitalo. Viimeisellä keikalla toukokuussa 2016 nähtiin lavalla vakiokokoonpanon lisäksi useita vierailijoita, mm. Jay Kortehisto, Tommy Lindgren ja Jarkko Tamminen sekä rumpalit Rami Eskelinen, Joonas Kaikko, Lacu Lahtinen, Risto Niinikoski, Anssi Nykänen, Risto Rikala, Tomi Salesvuo ja Kalle Torniainen.


title: Saksan Grand Prix 1991

text: Saksan Grand Prix 1991 oli 509. Formula 1 -osakilpailu. Se ajettiin 28. heinäkuuta 1991 Hockenheimissa. Williams hallitsi kilpailua ottamalla kaksoisvoiton toistamiseen tällä kaudella.


title: Connie Smith

text: Connie Smith (s. 14. elokuuta 1941) on yhdysvaltalainen countrylaulaja. Hän syntyi Elkhartissa, Indianassa.


title: Connie Smith

text: Bill Andersonin Smithille säveltämä "Once a Day" oli Smithin ensimmäinen hitti, ja se pysyi listojen ykkösenä kahdeksan viikon ajan. Hänen menestyineitä albumeitaan olivat mm. "Cute 'n' Country" (1965) ja "Miss Smith Goes to Nashville" (1966).


title: Connie Smith

text: Smith on jatkanut uraansa viime vuosiin saakka ja ottanut vastaan lukuisia Grammy-ehdokkuuksia.


title: Linaten lentoasema

text: Linaten lentoasema () on kansainvälinen lentoasema Italiassa, 7 kilometriä Milanosta. Se on Malpensan kansainvälisen lentoaseman ohella toinen Milanon päälentoasemista. Linaten ja Malpensan lisäksi Milanon seudulla on myös kolmas lentoasema, Orio al Serion lentoasema. Vuonna 2006 Linaten lentoasemaa käytti 9 696 515 ihmistä.


title: Linaten lentoasema

text: Linate-nimi juontuu kylän nimestä, jossa lentoasema sijaitsee. Toinen nimi lentoasemalle on "Enrico Forlaninin lentoasema", joka juontaa juurensa italialaisesta keksijästä ja ilmailun pioneerista Enrico Forlaninista, joka syntyi Milanossa.


title: Linaten lentoasema

text: 8. lokakuuta 2001 Scandinavian Airlinesin McDonnel-Douglas MD-87 -matkustajalentokone ja Cessna Citation -pienkone törmäsivät toisiinsa kiitotiellä. 118 ihmistä kuoli, heistä seitsemän oli suomalaisia, kuusi matkustajaa ja yksi MD-87-koneen miehistön jäsen.


title: Jack’s Mannequin

text: Jack's Mannequin on rock-yhtye Orangen piirikunnasta Kaliforniasta. Yhtye aloitti Andrew McMahonin sooloprojektina vuonna 2004, ja yhtyeen ensisoitto julkaistiin vuonna 2005. Samana vuonna hänellä todettiin leukemia.


title: Jack’s Mannequin

text: Kun McMahon parantui siitä, hänen albuminsa, Everything In Transit, sai hyvää palautetta faneilta ja kritiikeiltä.


title: Jack’s Mannequin

text: Andrew McMahonin musiikkiura alkoi hyvin tunnetusta bändistä nimeltä Something Corporate. Vuonna 2003 hän kirjoitti laulun, joka ei hänen mielestään sopinut bändilleen, joten hän päätti aloittaa soolouran, josta myöhemmin tuli Jack's Mannequin. Hän aloitti uusien laulujen kirjoittamisen, eikä edes uskonut julkaisevansa niitä. Kuitenkin hän päätti tuottaa ja nauhoittaa biisit ja maksoi kaiken itse. Videoita kuvattiin biiseistä "Dark Blue" ja "The Mixed Tape".


title: Helen Boosalis

text: Helen Boosalis (28. elokuuta 1919 – 15. kesäkuuta 2009) oli yhdysvaltalainen demokraattisen puolueen poliitikko. Hän toimi osavaltionpääkaupunki Lincolnin pormestarina vuosina 1975–1983. Hän oli vuonna 1986 ehdolla Nebraskan kuvernööriksi, mutta hävisi Kay A. Orrille.


title: Helen Boosalis

text: Boosalis oli ensimmäinen yli 100 000 asukkaan kaupungin naispormestari Yhdysvalloissa.


title: ASO

text: Aso voi tarkoittaa seuraavia asioita:


title: Operaatio Puerto

text: Operaatio Puerto (Operación Puerto, "operaatio vuoristosola") on espanjalaiseen lääkäriin Eufemiano Fuentesiin liittyvä dopingtapaus. Fuentesia epäillään kiellettyjen dopingaineiden jakamisesta ammattilaisurheilijoille. Hänen epäillään avustaneen yli 200 urheilijaa, joista 34 ammattilaispyöräilijän nimet on julkistettu. Jokaisen pyöräilijän tapaus käsitellään tapauskohtaisesti urheilun kansainvälisten säännösten mukaisesti. Tapaus sai alkunsa toukokuussa 2006 ja toukokuuhun 2007 mennessä 15 pyöräilijää on vapautettu syytöksistä ja kolme on tunnustanut käyttäneensä dopingaineita tai heitä vastaan on ollut kiistämättömiä todisteita veridopingin käytöstä.


title: Operaatio Puerto

text: 23. toukokuuta 2006 Espanjan Guardia Civil pidätti Liberty Seguros-Würth -tallin urheilupäällikön Manolo Saizin ja neljä muuta henkilöä, mukaan lukien Eufemiano Fuentes. Heidän epäiltiin välittäneen dopingaineita useille ajajille. Pidätysten yhteydessä poliisi teki useita kotietsintöjä. Yhdestä näistä, Fuentesille kuuluneessa, huoneistosta poliisi löysi tuhansia annoksia anabolisia steroideja, sata pakettia verivalmisteita ja verensiirrossa tarvittavaa välineistöä. Guardia Civil paljasti löytäneensä listan, joka paljasti myös useiden muiden ajajien sekaantuneen asiaan.


title: Operaatio Puerto

text: Liberty Seguros päätti lopettaa tallin sponsoroinnin, koska se katsoi Saizin sekaantumisen vahingoittaneen paitsi yrityksen myös pyöräilyn mainetta. Talli otti uudeksi nimekseen "Würth".


title: Operaatio Puerto

text: Kun yhä uusia asiaan sekaantuneiden ajajien nimiä tuli lehdistön tietoon, tallit ryhtyivät toimenpiteisiin. T-Mobile vaati ajajiaan allekirjoittamaan lausunnon, etteivät he olleet ikinä olleet yhteistyössä Fuentesin kanssa. Phonak Hearing Systems asetti Santiago Boteron ja vastikään Italian ympäriajossa toiseksi sijoittuneen José Enrique Gutiérrezin väliaikaiseen kilpailukieltoon. Ranskan ympäriajon järjestäjä ASO harkitsi kilpailukutsun poisvetämistä Würth ja Comunidad Valenciana talleilta. 1. heinäkuuta Comunidad Valencianan johtaja José Ignacio Labarta erosi.


title: Operaatio Puerto

text: Sillä välin Würth-talli oli löytänyt uudeksi sponsorikseen 5 kazakstanilaisen yrityksen muodostaman ryhmittymän ja tallin nimeksi tuli "Astana-Würth". ASO epäsi Comunidad Valencianan saaman villin kortin ja vaati tallin ajajia lähettämään verinäytteet todistaakseen syyttömyytensä. Myös Espanjan ympäriajon järjestäjät alkoivat harkita tallin osallistumisen epäämistä.


title: Operaatio Puerto

text: Espanjalaisen sanomalehden El Pais'in julkistettua Operaatio Puerton salaisia yksityiskohtia, Espanjalaiset ajajat boikotoivat Espanjan kansallisia mestaruuskilpailuja, jotka peruutettiin vain 500 nm ajon jälkeen. Tämän myötä esiin tulleiden uusien nimien seurauksena ASO lähetti Astana-Würthille kirjeen, jossa se pyysi tallia olemaan osallistumatta Ranskan ympäriajoon. Talli ei kuitenkaan huomioinut pyyntöä. Jan Ullrich, jonka El Pais liitti Fuentesiin, uhkasi haastaa lehden oikeuteen.


title: Operaatio Puerto

text: Urheilun välitystuomioistuin (CAS) katsoi, että Astana-Würthillä oli oikeus osallistua Ranskan ympäriajoon huolimatta järjestäjän vastustuksesta. Espanjan viranomaiset julkistivat kaikkiaan 56 Fuentesin listasta löydetyn ajajan nimet vain kaksi päivää ennen Ranskan ympäriajon alkua.


title: Operaatio Puerto

text: Koska Jan Ullrichin ja Óscar Sevillan nimet löytyivät listasta, päätti T-Mobile asettaa heidät välittömästi väliaikaiseen kilpailukieltoon. T-Mobilen esimerkkiä seurasivat CSC (Ivan Basso) ja AG2R Prévoyance (Francisco Mancebo). ASO vaati kaikkien tapaukseen liitettyjen ajajien kilpailuoikeuden epäämistä, vaikka Astana-Würth oli jo saanut näkemykselleen tukea CAS:ista.


title: Operaatio Puerto

text: Päivää ennen Ranskan ympäriajon alkua Astana-Würth antoi periksi ASO:n painostukselle ja jättäytyi pois kilpailusta. ASO oli kieltänyt 5 tallin ajajaa osallistumasta ja näin tallille jäi vain 4 ajajaa (joukkueessa on oltava vähintään 6 ajajaa), eikä se näin ollen voinut osallistua kilpailuun. Vuonna 2005 kilpailussa 4. sijoittunut Francisco Mancebo päätti lopettaa uransa.


title: Operaatio Puerto

text: Viisi päivää myöhemmin T-Mobile erotti urheilupäällikkönsä Rudy Pevenagen, koska myös hänet liitettiin tapaukseen. 21. heinäkuuta talli päätti jäädyttää Jan Ullrichin ja Óscar Sevillan sopimukset. Samana päivänä Espanjalainen pyöräilylehti Meta2Mil julkaisi listan Fuentesin käyttämistä koodinimistä, joita poliisi ei ollut vielä kyennyt purkamaan.


title: Operaatio Puerto

text: Marraskuussa 2006 El Mundo kertoi, että barcelonalainen laboratorio, joka oli analysoinut poliisin takavarikoimat 99 veriplasmapussia, oli löytänyt näytteistä korkeita erytropoietiinin (EPO) arvoja. Tämän perusteella Fuentesin kanssa toimineen urheilijat olivat käyttäneet muita keinoja kuin vain veridopingia. El Mundo vihjasi, että tapaukseen sekaantuneet olivat tehokkaasti delegoineet huijaamisensa Fuentesille, eivätkä olisi kyenneet kontrolloimaan verensä EPO-arvoja, vaikka olisivat halunneet.


title: Operaatio Puerto

text: Tutkittuaan laboratorion raportin El Mundo kuvasi Fuentesin toimineen seuraavasti: ajajat kävisivät Fuentesin vastaanotolla muutamaa viikkoa ennen merkittävää kilpailua, jolloin heiltä poistettaisiin verta. Fuentes erottaisi verestä veriplasman ja punasolut. Punasolut palautettaisiin urheilijan verenkiertoon vähän ennen kilpailua, mikä paransi heidän kykyään taistella väsymystä vastaan. Jos urheilijan hematokriittiarvo (punasolujen määrä) laski vaarallisen alhaiseksi, heidän verenkiertoon palautettaisiin myös jonkin verran veriplasmaa, johon oli lisätty EPO-hormoneja, jonka avulla laimennettiin punasolujen määrää ja näin vältettiin kiinnijääminen.


title: Operaatio Puerto

text: 26. heinäkuuta Astanan ajajat vapautettiin syytöksistä. Nämä ajajat pakotettiin jäämään pois Ranskan ympäriajosta, johtuen epäilyistä veridopingin käyttöön liittyen. Ajajat olivat: Joseba Beloki, Isidro Nozal, Sergio Paulinho, Allan Davis ja Alberto Contador, ja kukin heistä sai kirjallisen dokumentin, joka vapautti heidät kaikista Operaatio Puertoon liittyvistä epäilyistä.


title: Operaatio Puerto

text: 8. lokakuuta Madridilainen tuomioistuin ilmoitti, että oikeusdokumentteja ei voida käyttää Espanjan pyöräilyliiton tutkimuksissa.


title: Operaatio Puerto

text: 13. lokakuuta Italian viranomaiset vapauttivat Ivan Basson syytöksistä puuttuvan näytön takia. Espanjan viranomaiset vapauttivat myös Jan Ullrichin 25. lokakuuta.


title: Operaatio Puerto

text: 28. lokakuuta Espanjan pyöräilyliitto lopetti kaikki kurinpitotoimenpiteet tapaukseen liitettyjä ajajia kohtaan. Liitto kuitenkin aloitti toimenpiteet Liberty Seguros – Würth -tallin johtajaa Manolo Saizia kohtaan. Kansainvälisen pyöräilyliiton puheenjohtaja Pat McQuaid ilmoitti olevansa pettynyt Espanjan viranomaisten toimenpiteisiin. Hän toivoi, että ajajilta vaadittaisiin DNA-näytteet syyttömyyden toteamiseksi. 7. maaliskuuta 2007 oikeustutkinta päätettiin, koska ei ollut riittävästi näyttöä rikoksesta.


title: Operaatio Puerto

text: 14. helmikuuta 2008 espanjalainen tuomioistuin määräsi, että tutkinta on avattava uudestaan.


title: Operaatio Puerto

text: Tammikuussa 2009 espanjalainen tuomioistuin ilmoitti, että epäillyt on asetettava syytteeseen. Syytettyjä epäillään rikoksesta yleistä terveyttä kohtaan. Syytteet odotetaan nostettavan yhteensä 8 henkilöä vastaan. Heidän joukossaan ovat Eufemiano Fuentes, Manolo Saiz ja Vincente Belda.


title: Operaatio Puerto

text: 3. huhtikuuta 2007 saksalainen uutistoimisto "sid" ilmoitti, että yhdeksän pussia, jotka oli merkitty "Jan, number 1" tai "Hijo Rudicio" (Rudyn poika), kaikki vastasivat Jan Ullrichin antamaa DNA näytettä. 7. toukokuuta 2007 Ivan Basso tunnusti sekaantuneensa tapaukseen Italian Olympiakomitean tutkimuksissa. 9. toukokuuta 2007 Michele Scarponi tunnusti olleensa "Zapatero" Fuentesin listassa.


title: Operaatio Puerto

text: Astana-Würth (nyk. Astana Team)


title: Operaatio Puerto

text: Comunidad Valenciana


title: Operaatio Puerto

text: AG2R Prévoyance


title: Operaatio Puerto

text: Caisse d'Epargne-Illes Balears


title: Operaatio Puerto

text: Team CSC


title: Operaatio Puerto

text: Phonak Hearing Systems


title: Operaatio Puerto

text: Saunier Duval-Prodir


title: Operaatio Puerto

text: T-Mobile Team


title: Operaatio Puerto

text: Tinkoff Credit Systems


title: Operaatio Puerto

text: Unibet (nyk. Cycle Collstrop)


title: Operaatio Puerto

text: Uransa lopettaneet tai kiinnijääneet


title: Operaatio Puerto

text: 5. heinäkuuta Eufemiano Fuentes oli närkästynyt siitä, että vain pyöräilijöiden nimet oli julkistettu ja hän ilmoitti työskennelleensä myös tennispelaajien ja jalkapalloilijoiden kanssa. 27. heinäkuuta IAAF ilmoitti, ettei yleisurheilijoita ollut sekaantunut. 23. syyskuuta entinen pyöräilijä Jesus Manzano kertoi nähneensä ”hyvin tunnettuja jalkapalloilijoita” La Ligasta Fuentesin vastaanotolla.


title: Operaatio Puerto

text: Muita urheilijoita ei ole nimetty.


title: Nâzım Hikmet

text: Nazım Hikmet Ran (20. marraskuuta 1902 Thessaloniki – 3. kesäkuuta 1963 Moskova) oli turkkilainen runoilija. Hän tutustui järjestäytyneiden työläisten kautta Karl Marxin teoksiin, ja matkusti 1921 Moskovaan opiskelemaan marxilaista filosofiaa, taloustiedettä ja sosiologiaa. Hän joutui 1938 kiihottajana vankilaan ja vapautui sieltä 1950 kansainvälisen vastalausekampanjan ansiosta. Sen jälkeen hän muutti maanpakoon Moskovaan, missä hän pääasiassa asui. Hän oli ensimmäinen vapaata mittaa käyttänyt turkkilainen runoilija. Hänen tuotantonsa oli vuoteen 1965 kielletty Turkissa. Nykyisin häntä sanotaan Turkin kansallisrunoilijaksi, ja maailmalla hän on Turkin runoilijoista tunnetuin.


title: Nâzım Hikmet

text: Hänen kreikaksi käännettyjä runojaan on sävelletty lauluiksi. Muun muassa turkkilaissäveltäjä Zülfü Livaneli on säveltänyt Hikmetin runoja kreikkalaiselle Maria Farantourille. Myös Ultra Bran laulu ”Lähettäkää minulle kirjoja” on tehty Hikmetin "Rubai"-nimisen runon pohjalla.


title: Suzanne Stokes

text: Suzanne Lee Stokes (s. 9. heinäkuuta 1979 Naples, Florida) on yhdysvaltalainen malli. Hän oli Playboyn "Playmate of the Month" helmikuussa 2000.


title: Suzanne Stokes

text: Stokes lähti vanhempiensa luota jo 15-vuotiaana asumaan yhdessä poikaystävänsä kanssa. Hän valmistui high schoolista vuonna 1997 ja muutti sen jälkeen Miamiin aloittamaan uraansa mallintöissä.


title: Suzanne Stokes

text: Stokes on esiintynyt vuoden 2005 komediaelokuvassa "Frostbite" ja lisäksi muutamaan otteeseen Howard Sternin show'ssa.


title: Joe Loss

text: Joe Loss, oikealta nimeltään Joshua Alexander Loss (s. 22. kesäkuuta 1909 Spitalfields, Lontoo – k. 1990) oli brittiläinen muusikko. Hänen perustamansa kevyen musiikin orkesteri "The Joe Loss Orchestra" oli eräs suosituimmista Big band -ajan esiintyjistä 1940-luvulla.


title: Joe Loss

text: Joe Loss oli venäläisten maahanmuuttajien nuorin lapsi. Hän aloitti viulunsoiton opiskelun seitsenvuotiaana ja opiskeli myöhemmin muun muassa Trinity College of Musicissa ja London College of Musicissa. "The Joe Loss Orchestra" esitti jazzia, bluesia, kevyttä klassista tai rock and rollia. Joe Lossin kuoleman jälkeen orkesteri on jatkanut toimintaansa Todd Millerin johtamana.


title: Just Jack

text: Just Jack (oik. Jack Allsopp, s. 1. tammikuuta 1975 Pohjois-Lontoo) on brittiläinen hip hop -muusikko. Hän aloitti DJ:nä 15-vuotiaana ja levytti ensimmäisen kerran vuonna 2002.


title: Sister Rosetta Tharpe

text: "Sister" Rosetta Tharpe (20. maaliskuuta, 1915 – 9. lokakuuta, 1973) oli 1930- ja 1940-luvulla suurta suosiota nauttinut sähkökitaristi, gospel-laulaja ja lauluntekijä. Hänen musiikissaan yhdistyvät hengelliset sanat ja myöhempää rock-musiikkia enteilevä säestys. Tharpe oli ensimmäinen levyttänyt gospel-tähti. Hän nousi pop-listoille vuonna 1938 hitillään "This Train".


title: Sister Rosetta Tharpe

text: Vuonna 2017 Tharpe nimettiin Rock and Roll Hall of Fameen varhaisten vaikuttajien kategoriaan.


title: Orio al Serion lentoasema

text: Orio al Serion lentoasema () on kansainvälinen lentoasema Italiassa, viisi kilometriä Bergamosta lounaaseen ja 45 kilometriä Milanosta itään.


title: Orio al Serion lentoasema

text: Lentoasema palvelee lähinnä halpalentoliikennettä, jossa se usein tunnetaan Milano-Bergamon lentoasemana. Vuonna 2011 lentoaseman kautta kulki 8 419 948 matkustajaa ja siten se on yksi tärkeimmistä halpalentoliikenteen kentistä Italiassa. Yhdessä Malpensan kansainvälisen lentoaseman ja Linaten lentoaseman kanssa se muodostaa Milanon kolme lentoasemaa.


title: David Paterson

text: David A. Paterson (s. 20. toukokuuta 1954 Brooklyn, New York, Yhdysvallat) on yhdysvaltalainen poliitikko ja New Yorkin osavaltion entinen kuvernööri. Hän kuuluu Yhdysvaltain demokraattiseen puolueeseen.


title: David Paterson

text:
Paterson nousi New Yorkin kuvernööriksi 17. maaliskuuta 2008 Eliot Spitzerin jouduttua eroamaan prostituutioskandaalin vuoksi. Paterson oli toiminut 1. tammikuuta 2007 lähtien Spitzerin varakuvernöörinä. Hän ei
ollut ehdolla kuvernöörinvaaleissa 2010.


title: David Paterson

text: Paterson sairastui kolmekuukautisena sillä seurauksella, että hänen toinen silmänsä sokeutui ja toisessa on vakava näkövamma. Hän on koulutukseltaan lakimies. Hänellä on myös alempi korkeakoulututkinto historiasta. Hänellä on aviopuoliso Michelle Paige Paterson ja kaksi lasta, Ashley ja Alex.


title: UD Salamanca

text: Unión Deportiva Salamanca on espanjalainen jalkapalloseura Salamancan kunnasta Kastilia ja Leónista. Seura perustettiin 16. maaliskuuta 1923 ja se on tunnettu historiansa aikana myös nimillä Unión Deportiva Española ja Club Deportiva Salamanca. Seuran edustusjoukkue pelaa Espanjan kolmanneksi korkeimmalla sarjatasolla Segunda División B:ssä.


title: UD Salamanca

text: Espanjan pääsarjassa Primera Divisiónissa Salamanca on pelannut yhteensä 12 kautta. Menestyksekkäimmät olivat vuodet 1974–1981, jolloin edustusjoukkue pelasi seitsemän kautta peräkkäin pääsarjassa. Edellisen kerran joukkue pelasi sarjassa vuosina 1997–1999.


title: UD Salamanca

text: Salamancan kotipeliasun värit ovat valkoinen ja musta. Seuran kotistadionina toimii 17 341 -paikkainen Helmántico, joka sijaitsee Salamancan naapurikunnassa Villares de la Reinassa.


title: Nils Osara

text: Nils Arthur (Nisse) Osara (vuoteen 1935 Hildén; 29. marraskuuta 1903 Ikaalinen – 22. helmikuuta 1990 Hämeenkyrö) oli suomalainen metsätieteen professori ja Metsähallituksen pääjohtaja.


title: Nils Osara

text: Osara valmistui 21-vuotiaana metsänhoitajaksi Helsingin yliopistosta. Väiteltyään maatalous- ja metsätieteiden tohtoriksi hän toimi Helsingin yliopiston metsäpolitiikan dosenttina vuosina 1937–1953. Osara oli Metsäntutkimuslaitoksen metsäekonomian professori vuosina 1938–1948. Hän oli ammattiministerinä mukana Linkomiehen hallituksessa 1943–1944 hoitaen II kansanhuoltoministerin ja II maatalousministerin tehtäviä. Osara johti myös 1940-luvulla kansanhuoltoministeriön puu- ja polttoaineosastoa. Sodan jälkeen Osara oli Keskusmetsäseura Tapion johdossa vuosina 1948–1962 ja toimi metsähallituksen pääjohtajana vuosina 1952–1960. Vuosina 1963–1968 hän johti YK:n maatalousjärjestön FAO:n metsäosastoa.


title: Nils Osara

text: Osaran nimi tuli tunnetuksi sodanjälkeisistä Pohjois-Suomen avohakkuualueista, jotka ristittiin "Osaran aukeiksi". Helsingin Latokartanossa sijaitseva N. A. Osaran kuja on nimetty hänen mukaansa.


title: Nils Osara

text: Osaran isä oli maanviljelysneuvos Arthur Gideon Hildén ja sisar taidemaalari Karin Hildén.


title: Vladimir Jakovlev

text: Vladimir Anatoljevitš Jakovlev (, s. 25. marraskuuta 1944, Oljokminsk, Jakuuttien ASNT) on venäläinen poliitikko. Hän on ollut syyskuusta 2004 alueellisen kehityksen ministeri. Jakovlev oli 1996–2003 Pietarin pormestari ja varapresidenttinä ja presidentin edustajana eteläisessä liittopiirissä. Jakovlev oli keväästä 1994 Pietarin varapormestari Anatoli Sobtšakin alaisuudessa. Toinen varapormestareista oli Vladimir Putin.


title: John S. Wilder

text: John Shelton Wilder (3. kesäkuuta 1921 – 1. tammikuuta 2010) oli yhdysvaltalainen poliitikko ja lakimies, joka toimi Tennesseen varakuvernöörinä vuosina 1971–2007. Hän syntyi Fayetten piirikunnassa ja kuului Yhdysvaltain demokraattiseen puolueeseen.


title: John S. Wilder

text: Wilder istui Tennesseen senaatissa ensimmäistä kertaa vuosina 1958–1960 ja palasi sinne vuonna 1966. Hänet valittiin kokonaiselle nelivuotiskaudelle vuonna 1968, ja hänet valittiin siitä lähtien uudelleen joka neljäs vuosi, viimeksi 2004.


title: John S. Wilder

text: Wilderin pitkäaikainen virka Tennesseen varakuvernöörinä päättyi vuonna 2007, jolloin häntä seurasi Ron Ramsey.


title: Energiansäästö

text: Energiansäästö eli energiatehokkuus on energian käytön tehokkuuden parantamista siten, että energian ominaiskulutus alenee.


title: Energiansäästö

text: Vuonna 2008 suomalaisten kokonaisenergiankulutus oli 262,9 GJ/asukas. Energian kokonaiskulutus laski 4,7 % edellisestä vuodesta.


title: Energiansäästö

text: Suomessa energiansäästöön kannustaa valtion omistama Motiva Oy, joka toteuttaa energiansäästöohjelmaa ja uusiutuvien energialähteiden edistämisohjelmaa. Maakunnissa energiansäästön viestiä vievät energiatoimistot tai palvelukeskukset, kuten Varsinais-Suomessa toimiva Valonia.Energiakatselmuksia on Suomessa järjestetty 1990-luvun alkupuolelta lähtien. Energiakatselmuksissa energia-alan asiantuntija (usein Motivan henkilöstöä) käy läpi systemaattisesti suurimmat energiaa kuluttavat teollisuuslaitokset, kiinteistöt ja muut kohteet sekä selvittää onko kohteissa sellaisia energiaa kuluttavia toimintoja joita olisi mahdollista parantaa. Vuosien mittaan toiminta on kattanut hyvin suuren osan Suomen energiankulutuksesta ja sen avulla on myös kyetty määrittämään säästöpotentiaalia, joka olisi suuremmilla investoinneilla saavutettavissa. Vuodesta 1992 silloinen Kauppa- ja Teollisuusministeriö on tukenut toimintaa taloudellisesti. Vuosina 1992–2007 tuki on ollut yhteensä 23,1 miljoonaa euroa.


title: Energiansäästö

text: Energiakatselmusten avulla on vuosina 1992–2007 säästetty yhteensä noin 11 TWh energiaa, mistä teollisuuden osuus on ollut hieman yli 70 %. Tämän lisäksi prosessiteollisuudessa on kaksivaiheisen katselmusmallin myötä saavutettu noin 7 TWh kokonaissäästö.


title: Energiansäästö

text: Energiakatselmustoiminnassa tehdyn selvityksen perusteella katselmuksissa havaitusta säästöpotentiaalista on toteutunut palvelusektorilla noin 70 % ja pk-teollisuudessa noin 50–60 %.


title: Energiansäästö

text: Energiansäästösopimusten tavoitteena on pienentää energian ominaiskulutusta ja viedä käytäntöön toimintamalleja, joiden ansiosta energiatehokkuudesta tulee osa yritysten ja yhteisöjen vakiintunutta toimintaa. Energiansäästösopimukset ovat puitesopimuksia, joissa järjestöt sitoutuvat edistämään energiansäästöä ja jäsenistönsä liittymistä sopimukseen. Sopimuksiin liittyvät yritykset ja yhteisöt sitoutuvat energiakatselmusten tai -analyysien laatimiseen sekä kannattavien säästötoimenpiteiden toteuttamiseen. Kauppa- ja Teollisuusministeriö tukee katselmuksia ja niistä seuraavia investointeja erilaisin avustuksin.


title: Energiansäästö

text: Vuoden 2006 loppuun mennessä toteutettujen säästötoimenpiteiden vuotuinen kokonaisvaikutus oli noin 7,7 TWh/a. Tästä sähkönsäästö oli noin 1,7 TWh/a ja lämmön ja polttoaineiden säästö 6,0 TWh/a. Säästötoimenpiteistä 81 % toteutettiin teollisuudessa ja 15 % voimalaitosalalla. Toimenpiteillä syntyneiden säästöjen yhteismäärä oli noin 150 miljoonaa Euroa vuodessa. Säästöjen saavuttamiseksi toteutettiin kaikkiaan 295 miljoonan Euron investoinnit teollisuudessa ja 70 miljoonan euron investoinnit voimalaitosalalla.


title: Energiansäästö

text: Energiansäästösopimusten yhteydessä arvioitiin myös hankkeisiin liittyvä, toteuttamatta jäänyt säästöpotentiaali. Sen suuruuden arvioitiin vuoden 2005 lopussa olevan noin 11 TWh/a josta noin puolet arvioitiin toteutuvan vuoteen 2010 mennessä.


title: Energiansäästö

text: Kansallisessa Ilmastostrategiassa asetettiin tavoitteeksi CO-päästöjen alentaminen 3–4 miljoonalla tonnilla. Tuolloin ennakoitiin energiansäästösopimuksilla olevan merkittävä rooli hiilidioksidipäästöjen alentamisessa. Sopimusten yhteenlaskettu vähennys olikin 2,1–2,9 miljoonaa CO-tonnia riippuen siitä, millä päästökertoimella vaikutus lasketaan.


title: Energiansäästö

text: Energiansäästösopimustoiminta jatkaa energiansäästösopimusten tekemistä painottuen aloille, jotka edellisellä sopimuskaudella jäivät vähemmälle huomiolle. Sopimustoiminnan tavoitteena on yhdeksän prosentin energiansäästö vuoteen 2016 mennessä.


title: Energiansäästö

text: ESCO-hankkeissa ulkopuoliset energia-asiantuntijat toteuttavat palvelun tilanneessa yrityksessä toimenpiteitä ja investointeja energian säästämiseksi. Palvelun tarjonnut ESCO-yritys vastaa tällöin energian käytön tehostumisesta. Itse palvelu maksetaan säästöillä, jotka syntyvät alentuneista energiakustannuksista. ESCO-hankkeet voivat olla hyvinkin pieniä, esimerkiksi maalämmön käyttö kasvihuoneessa tai öljykattilan vaihto pellettikattilaksi.


title: Energiansäästö

text: Päättyneet ESCO-hankkeet ja niiden tulokset ovat luettavissa Motivan sivuilla ylläpidettävässä hankerekisterissä. Syyskuussa 2009 hankerekisterissä oli 59 erillistä hanketta joiden säästöpotentiaali vaihteli välillä 30–40 000 MWh/a.


title: Energiansäästö

text: Vuoden 2009 alusta on Suomessa vaadittu energiatodistus myytäessä tai vuokrattaessa kiinteistöjä. Taloyhtiöissä energiatodistus liittyy isännöitsijäntodistukseen.


title: Energiansäästö

text: Energiatodistus on tarkoitettu mahdollistamaan rakennusten energiatehokkuuden vertailu, ja huomioimaan energiatehokkuus rakennusta suunniteltaessa. Energiatodistuksessa kerrotaan rakennuksen tarvitsema lämmitysenergia, laite- tai kiinteistösähkö, jäähdytysenergia sekä niiden pohjalta laskettu, bruttoalaan suhteutettu energiatehokkuusluku. Sen perusteella määräytyy rakennuksen energialuokka asteikolla A–G. Vähiten energiaa kuluttaa A-luokan kiinteistö, eniten G-luokan kiinteistö. Energiankulutus määritetään joko laskennallisesti (uudet kiinteistöt) tai toteutuneen kulutuksen mukaan.


title: Energiansäästö

text: Vuonna 2008 voimassa olleiden rakentamismääräysten mukainen kiinteistö asettuu energialuokkaan D.


title: Energiansäästö

text: Maailman Luonnonsäätiö WWF on luonut oman, toimistoille tarkoitetun ympäristöpalvelu Green Officen. Sen avulla yritykset voivat vähentää ympäristökuormitustaan, saavuttaa säästöjä ja hidastaa ilmastonmuutosta.


title: Energiansäästö

text: WWF myöntää Green Office -kriteerit täyttävälle toimistolle ympäristömerkin. Merkkejä on myönnetty kaikkiaan 120 organisaatiolle (toukokuu 2010).


title: Energiansäästö

text: Motivan julkisesti rahoitetut energiansäästöhankkeet kohdistuvat lähinnä teollisuuden, palvelusektorin ja julkisen sektorin energiankulutukseen. Kotitalouksien energiansäästön ohjaus onkin keskittynyt etupäässä valitukseen, jota harjoittavat Motiva, sähköyhtiöt ja ympäristöjärjestöt.


title: Energiansäästö

text: Kotitalouksien energiankulutuksesta noin puolet kuluu lämmitykseen. Lämmitysenergian kulutus puolestaan jakaantuu kolmeen lähes yhtäsuureen osaan: rakennuksen johtumishäviöt, ilmanvaihto ja käyttöveden lämmitys.


title: Energiansäästö

text: Valaistuksen osuus on säilynyt käytännössä ennallaan vuodesta 1993 vuoteen 2006 ollen noin 20% kodin sähkönkulutuksesta. EU-direktiivi määrää korvaamaan hehkulamput energiansäästölampuilla vuodesta 2009 alkaen.


title: Energiansäästö

text: Uusien energiatehokkaiden kylmälaitteiden osuus kodin energiankulutuksesta on pienentynyt vuoden 1993 30 %:sta vuoden 2006 13 %:in.


title: Energiansäästö

text: Kodin elektroniikkaan kuuluvan viihde-elektroniikan osuus puolestaan on kasvanut kylmälaitteiden tasolle ollen noin 12 % kodin sähkönkulutuksesta. Tästä tietotekniikan osuus on noin 4 %.


title: Energiansäästö

text: Energiatehokas pientalo on määritelmän mukaan pientalo, joka kuluttaa puolet vähemmän energiaa kuin rakentamismääräysten vähimmäisvaatimukset täyttävä talo. Energiatehokkaan talon rakentamiskustannukset ovat 3–4 % korkeammat. Korkeampien rakentamiskustannusten takaisinmaksuaika on 6–10 vuotta.


title: Energiansäästö

text: Matalaenergiataloihin liittyvät seuraavat määritelmät:


title: Energiansäästö

text: Suomalaisista lämmitysjärjestelmistä jopa 3/4 on säädetty puutteellisesti. Pelkästään lämmitysjärjestelmien säädöllä voidaan vähentää energiankulutusta huomattavasti. Myös lisäämällä eristämistä voidaan saada rakennuksia energiatehokaammiksi, mutta uhkana saattavat olla homeongelmat.


title: Energiansäästö

text: Energian säästön mahdollisuuksien hyödyntämistä haittaavat:


title: Energiansäästö

text: Valtioneuvoston Ilmasto- ja Energiastrategian tavoitteena on vähentää energian kokonaiskulutusta 37 TWh vuoteen 2020 mennessä. Tästä määrästä sähkön säästötavoite on 5 TWh. Vuoteen 2050 mennessä energiankulutusta on edelleen vähennettävä kolmasosalla vuoden 2020 määrästä.http://www.tem.fi/files/25532/TEM_52_2009_web.pdf Sivu 3


title: Energiansäästö

text: Työ- ja Elinkeinoministeriö asetti toimikunnan selvittämään energiansäästötavoitteen saavuttamisen keinoja. Toimikunta päätyi esittämään seuraavia säästökeinoja:


title: Energiansäästö

text: Toimenpiteiden säästövaikutukseksi arvioitiin yhteensä 18,3 TWh. Loppuosan säästöistä uskotaan syntyvän päästökauppasektorin säästöllä (8 TWh) sekä muilla toimenpiteillä.


title: Energiansäästö

text: Keskustelu yritysten yhteiskunnallisesta vastuusta on kasvanut viime vuosina. Kuluttajat peräävät selvityksiä tuotteidensa alkuperästä, toimitusketjusta, henkilöstön kohtelusta ja alihankkijoista. Tärkeä osa yritysvastuuta on ekologinen vastuu, joka sisältyy myös sertifioituun ympäristönhallintajärjestelmään ISO 14 001.


title: Energiansäästö

text: Käytännössä yritysten käsitys omasta ekologisesta vaikutuksestaan esitetään vuosittain joko osana vuosikertomusta tai erillisenä yritysvastuuraporttina. Raportissa voidaan ilmoittaa esimerkiksi vuosittain tehdyt toimenpiteet ekologisten vaikutusten vähentämiseksi tai konkreettisesti esimerkiksi vuosittain kulutetun sähköenergian kokonaismäärä.


title: Mike Laing

text: Mike Laing on yhdysvaltalainen pokeriammattilainen.


title: Mike Laing

text: Laing on urallaan voittanut yhden World Series of Poker (WSOP) -rannekkeen: hän oli 2 500 dollarin limiitti hold'em -turnauksen voittaja vuonna 1994. Ykköspalkinto oli 212 000 dollaria. Tämän lisäksi Laingilla on useita WSOP-rahasijoja 1980-luvun lopulta lähtien. WSOP:n pääturnauksessa hän on parhaimmillaan ollut yhdestoista (vuonna 1998).


title: Mike Laing

text: Vuonna 1998 Laing oli ykkönen Yhdysvaltain pokerimestaruuskilpailujen 500 dollarin no limit hold'em -turnauksessa. Tammikuussa 2001 Laing voitti World Poker Challenge -tapahtuman 5 000 dollarin no limit -turnauksen ja ansaitsi 331 740 dollaria. World Poker Tourilla Laing on parhaimmillaan ollut viidestoista (The Fifth Annual Jack Binion World Poker Open tammikuussa 2004).


title: Mike Laing

text: Elokuussa 2007 Laingin pokeriuran turnausansiot ylittivät 1,8 miljoonaa dollaria.


title: Tikkukaramelli

text: Tikkukaramelli eli tikkari on puu- tai muovitikun päässä oleva imeskeltävä tai nuoleskeltava makeinen. Tikkukaramelleja on erimakuisia, -värisiä ja -muotoisia. Niiden valmistusaine on tärkkelyssiirappi, johon lisätään väri- ja makuaineita. Tikkareita on helppo valmistaa itsekin.


title: Heinz Bennent

text: Heinrich August (Heinz) Bennent (18. heinäkuuta 1921, Stolberg, Saksan valtakunta – 12. lokakuuta 2011 Lausanne, Sveitsi) oli saksalainen näyttelijä. Hänellä oli rooleja muun muassa elokuvissa "Viimeinen metro" (1980) "Peltirumpu" (1979) ja "Nea – niin nuori... niin utelias" (1976).


title: Heinz Bennent

text: Bennent oli vuonna 1981 ehdolla parhaan miessivuosan César-palkinnon saajaksi.


title: Heinz Bennent

text: Bennentillä on vaimonsa Dianen kanssa kaksi näyttelijälasta, Anne ja David Bennent. Hän asui Sveitsissä, jossa hän kuoli.


title: WHL (juniorisarja)

text: Western Hockey League on yksi kolmesta Kanadassa pelattavasta juniorisarjasta, jotka muodostavat Canadian Hockey Leaguen.


title: WHL (juniorisarja)

text: WHL perustettiin vuonna 1966 nimellä Western Canada Junior Hockey League. Se tunnettiin jonkin aikaa myös Western Canada Hockey Leaguena, kunnes sarjasta tuli WHL vuonna 1978. Sarja on laajentunut myös Yhdysvaltojen puolelle Washingtonin ja Oregonin osavaltioihin.


title: WHL (juniorisarja)

text: Sarjan mestaruuspalkinto on Ed Chynoweth Cup. WHL:n mestarijoukkue osallistuu jokavuotiseen Memorial Cupiin.


title: WHL (juniorisarja)

text: Sarjassa pelaa 21 joukkuetta, jotka on jaettu kahteen konferenssiin (itä ja länsi) ja neljään divisioonaan (itäinen, keskinen, B.C. ja U.S.).


title: WHL (juniorisarja)

text: WHL:stä tuleva joukkue on voittanut Memorial Cupin 18 kertaa.


title: Élysée-palatsi

text: Élysée-palatsi () on palatsi Ranskan pääkaupungissa Pariisissa. Se sijaitsee kaupungin kahdeksannessa arrondissementissa. Rakennuksen on suunnitellut arkkitehti Armand-Claude Mollet. Se valmistui sisustusta myöten vuonna 1722. Ranskan kuningas Ludvig XV sen osti myöhemmin Pompadourin markiisittarelle. Nykyään palatsi on yksi Ranskan presidentin virka-asunnoista, jonne on sijoitettu presidentin toimisto ja valtioneuvoston kokoontumispaikka. Palatsi on toiminut tasavallan presidentin asuntona vuodesta 1873 lähtien. Rakennusta ympäröi suuri puutarha.


title: Rashtrapati Bhavan

text: Rashtrapati Bhavan on palatsi Intian pääkaupungissa New Delhissä. Se on Intian presidentin virallinen residenssi. Rakennus tunnettiin vuoteen 1950 saakka nimellä "Viceroy’s House", ja se toimi Intian kenraalikuvernöörin/varakuninkaan eli brittiläisen hallinnon päämiehen residenssinä. Rakennus on rakennettu vuosina 1921–1931. Sen suunnittelusta on vastannut arkkitehti Edwin Lutyens ja se on maailman suurin valtionpäämiehen virka-asunto.


title: Vulkanointi

text: Vulkanointi on kumin valmistusprosessin osa, jossa raakakumin eli kautsun molekyylit silloitetaan rikin ja lämmön avulla toisiinsa kemiallisin sidoksin. Raakakumi muuttuu vulkanoinnin seurauksena kovemmaksi, kestävämmäksi ja paremmin kemikaaleja sietäväksi. Samalla kumin pinta tulee sileämmäksi ja sen tahmeus vähenee.


title: Vulkanointi

text: Voimakkaasti silloitetussa polymeerissä on vahvat kovalenttiset sidokset molekyyliketjujen välillä, ja siksi materiaali on ominaisuuksiltaan liukenematonta ja sulamatonta kuten kertamuovit.


title: Vulkanointi

text: Vulkanoinnin nimitys tulee roomalaisesta tulen jumalasta Vulkanuksesta.


title: Vulkanointi

text: Vulkanoidun kumin historia ulottuu esihistoriallisin aikoihin. Olmeekkien nimi tarkoittaa ”kumikansaa” asteekkien kielessä. Muinaisessa mesoamerikkalaiset olmeekeista asteekkeihin laskivat maitiaisnestettä "Castilla elastica" -puusta. Paikallisen köynnöksen "Ipomoea alba" (päivänsinen ja bataatin sukulainen) mehua sekoitettiin sitten raakakumiin, joka saatiin sillä vulkanoitumaan. Tämä tapahtui jo niinkin aikaisin kuin 1600-luvulla ennen ajanlaskun alkua.


title: Vulkanointi

text: 1800-luvun puolivälissä raakakumi oli uusi materiaali, jolla ei ollut paljoa teollista käyttöä. Sitä käytettiin ensin pyyhekumeissa ja sitten lääketieteellisten hengityskaasujen letkujen liitoksiin. Kun keksittiin, että raakakumi liukenee dietyylieetteriin, huomattiin käyttää raakakumia vedenkestäviin pinnoitteisiin ensin kengissä ja sitten takeissa. Tämä oli kuitenkin pienimuotoista ja vulkanoimaton materiaali ei kestänyt pitkään.


title: Vulkanointi

text: Useimmat kirjat nimeävät Charles Goodyearin (1800–1860) rikillä tehtävän kumin vulkanoinnin keksijäksi. Goodyear väitti keksineensä vulkanoinnin 1839, mutta hän ei patentoinut keksintöään ennen kuin 15. kesäkuuta 1844, ja hän kirjoitti tarinan keksinnöstään elämäkerrassaan "Gum-Elastica" vasta 1853. Samanaikaisesti Thomas Hancock (1786–1865), tiedemies ja insinööri, patentoi vulkanointiprosessin Englannissa 21. marraskuuta 1843, kahdeksan viikkoa ennen kuin Goodyear haki patenttia Englannissa.


title: Vulkanointi

text: Vulkanisoimisen keksiminen aiheutti vallankumouksen kumin käytön lisääntymisessä ja muutti teollistuneen maailman kasvot.


title: Vulkanointi

text: Laajempaa kokeellista tutkimusta kumin vulkanoimisesta ja seostamisesta jatkoivat Thomas Hancock ja hänen työtoverinsa Englannissa. Nämä johtivat paremmin toistettavaan ja hallittavampaan vulkanointiprosessiin.


title: Vulkanointi

text: Vuonna 1905 George Oenslager keksi, että aniliinin johdannainen difenyyliurea kiihdytti vulkanointiprosessia ja vähensi energian kulutusta. Tämä vähemmän tunnettu keksintö oli kumiteollisuudelle lähes yhtä tärkeä kuin vulkanoinnin keksiminen. Tästä alkoi myös kokonainen kemianala, joka erikoistui kemiallisia prosesseja kiihdyttäviin ja hidastaviin aineisiin.


title: Vulkanointi

text: Raakakumi alkaa tuhoutua muutamassa päivässä muuttuen vähitellen märäksi murumassaksi. Tuhoutumisprosessin syynä on proteiinimolekyylien katkeilu pitkien kumimolekyylien kaksoissidosten joutuessa ilman hapen kemiallisen hyökkäyksen kohteeksi.


title: Vulkanointi

text: Huonosti vulkanoitu kumikin tuhoutuu, mutta hitaammin. Tuhoutumista edistää pitkäaikainen altistuminen auringon ultraviolettisäteilylle.


title: Vulkanointi

text: Yleensä kumien vulkanointi tehdään rikin avulla, mutta käytössä on muitakin vulkanointitekniikoita, esimerkiksi orgaanisiin peroksideihin perustuvia. Vulkanointiprosessissa kumiin sekoitetaan vulkanointikemikaalin lisäksi muitakin aineita, kuten prosessinopeuttamiseen ja jarruttamiseen vaikuttavia aineita.


title: Vulkanointi

text: Kumimolekyylissä on useita paikkoja, joihin rikkiatomit voivat kiinnittyä. Vulkanoinnin aikana kahdeksanosainen rikkirengas katkeaa pienemmiksi palasiksi, jotka ovat varsin reaktiivisia. Silloituspisteisiin tarttuu yksi tai useampi rikkiatomi, josta rikkiketju alkaa kasvaa kunnes se saavuttaa toisen silloituspisteen kumimolekyylistä. Nämä rikkisillat ovat tyypillisesti 2–10 atomia pitkiä eli suhteellisen lyhyitä verrattuna hiilipolymeeriketjujen tuhansiin atomeihin. Rikkisidosten pituudella on suuri merkitys kumin ominaisuuksiin. Lyhyet rikkisillat, 1–2 atomia, antavat kumille hyvän lämmönkeston. Pidemmät rikkisillat, 6–7 atomia, parantavat kumin dynaamisia jousto-ominaisuuksia, mutta huonontavat lämmönkestoa.


title: Vulkanointi

text: Kumin kierrättämiseksi on vuosia kehitetty prosessia, jolla kumi saataisiin palautettua muokattavaan muotoon. Kaupallista läpimurtoa ei ole tullut ja toistaiseksi käytetyt auton renkaat joko kerääntyvät kaatopaikoille, poltetaan tai käytetään maanrakennukseen kokonaisina tai eri kokoisina murskeina.


title: Vulkanointi

text: 1990-luvun puolivälissä kiinalaisen tutkimuslaitoksen Guangzhou Research Institute for the Utilization of Reusable Resources tutkijat patentoivat menetelmän kumin hajottamiselle ja devulkanoinnille. Heidän "AMR"-prosessi nimellä tunnettu tekniikkansa väitetään tuottavan polymeeriä, jonka ominaisuudet ovat lähellä luonnonkumia ja prosessin kustannukset olisivat kohtuulliset. Yhdysvalloissa Ohiossa on rakennettu ensimmäinen AMR-koelaitos. Parhaillaan selvitetään näin saadun kierrätyskumin ominaisuuksia.


title: Hopeapoppeli

text: Hopeapoppeli ("Populus alba") on yleensä 10–25 metriä korkea puu. Sen tunnistaa jo kaukaa hopeanvärisestä yleissävystä.


title: Hopeapoppeli

text: Rungon ja oksien väri on vihertävänharmaa ja rungon alaosissa tummanharmaa ja kaarnautuva. Lehdet ovat pyöreähköt ja sormijakoiset, yläpinnalta tummanvihreät ja alapinnalta kokonaan hopeanharmaan karvoituksen peittämät. Latvus on leveä ja pyöreähkö. Puu kasvaa yleensä 10–25 metriä korkeaksi.